Rođendan Nikole Tesle – Dan nauke u Srbiji - Nira Press\nPočetna » Rođendan Nikole Tesle – Dan nauke u Srbiji\nNa sednici Vlade Republike Srbije, održanoj 26. avgusta 2010. godine, odlučeno je da se dan rođenja Nikole Tesle proglasi za Dan nauke u Srbiji\nNa sednici Vlade Republike Srbije 26. avgusta odlučeno je da se dan rođenja Nikole Tesle proglasi za Dan nauke u Srbiji. Potpredsednik Vlade za evropske integracije i ministar za nauku i tehnološki razvoj Božidar Đelić je tim povodom istakao da je to Ministarstvo iznelo predlog da se 10. jul proglasi za Dan nauke u Srbiji, dodajući da je tokom nedavne posete predsednika Republike Hrvatske Srbiji, predsednik Tadić izneo predlog našim susedima da zajednički radimo na tome da 10. jul postane Dan nauke i u celom svetu. Ministar Đelić je dodao da se o ovom predlogu već razgovara i sa Sjedinjenim Američkim Državama, gde je Tesla proveo najveći deo života.\nOvu akciju pokrenulo je 2002. godine Memorijalno udruženje “Nikola Tesla” iz Njujorka zajedno sa sestrinskom organizacijom iz Australije koja se zove Tesla Forum, kako bi se taj dan označio kao dan progresa i mira među svim nacijama i religijama sveta. Tokom osam godina prikupili su veliki broj dokumenata koji su izloženi na web sajtu udruženja: www.teslasociety.com.


Sav trud nevelikog ali vrednog broja srpskih intelektualaca, udruženja i političara u raskrinkavanju antidržavnog delovanja određenog dela nevladinog sektora u Srbiji u poslednjih 15 godina – ništavan je i uzaludan prema samo jednom umetničkom delu koje je razgolitilo „carevo novo odelo“ i na briljantan književni način obradilo temu „Srbije među NVO“. Još jednom se pokazalo da je velika umetnost mnogo uspešnija od bilo koje vrste intelektualnog i drugog javnog govora. Ono što je Orvelova „1984“ za istoriju svetske književnosti 20. veka, to je roman Pavla Ćosića „Leposava“ za savremenu srpsku književnost: prekretničko delo antiutopijskog književnog žanra.\nSa čistim gaćama u Evropu\nSrbija druge polovine 21. veka. Na vlasti je Nevlada, svoje ulice u Beogradu imaju Veran Matić i Nataša Kandić, za putovanje su potrebne nekrštenice, a jedina televizija je B92, koja se gleda na svim kanalima. Oko Srbije je opasan sanitarni kordon, posle više civilizovanja iz vazduha, koja su usledila zbog neispunjavanja evropskih standarda. Jedini izvor pravih informacija je Kontranet. Kao u nekom srpskom „matriksu“, van sistema žive borci protiv ove „nevladine realnosti“, sa karakterističnim ustaničkim nazivima: „sarmaši“, „kajmakčionisti“, „naturanti“...\nU gradu traje sukob između udruženja vozača i taksista, sa jedne strane, i udruženja pešaka, sa druge strane. Taksisti imaju pravo da ubiju svakoga ko prelazi ulicu mimo pešačkog prelaza, a ovakve naume pešaka onemogućavaju i policajci i dobermani raspoređeni dužinom ulice.\nZabranjeno je češanje na javnim mestima. Pripadnici nacionalnih manjina su „ravnopravni indoevropski građani jugoistočno-azijskog porekla“ i imaju pravo na socijalne doprinose i dva telohranitelja, za razliku od nemanjinskog naroda. U školi se uči „Istorija građanskog pokreta“ i učestvuje u kvizovima tipa „Stazama evropske zajednice“. Kao uslov za izlazak na ispit, ali i kao neophodno znanje na radnom mestu za slučaj da Evropska komisija dođe u kontrolu, potrebno je poznavati sledeću obaveznu sentencu: „Novu srpsku fašističku misao treba potpuno ignorisati. To je grupa nacionalističkih i mafijaških apologeta i kvazianalitičara, propalih novinara i intelektualaca u pokušaju“.\nNekoliko puta dnevno obavezno je na zvuk sirene prekinuti svaki posao i otrčati do najbliže PPG kabine, radi održavanja lične higijene. Za pocepane ili prljave gaće, posebna inspekcijska služba, koja u redovnim i vanrednim terminima na licu mesta vrši uvid u higijensko stanje građana, može da izrekne odgovarajuće kazne, u zavisnosti od stepena prljavosti. Tako je i otac glavne junakinje jednoga dana na poslu otkriven sa prljavim i pocepanim gaćama trećeg stepena, zbog čega je usledila kazna da cela porodica mora dve nedelje da nosi smeđu traku, da je obavezan da učestvuje u kvizu „Milioner“ i napiše pismeni sastav na temu „Čistih gaća u Evropu“. Radi ilustracije duhovitog stila celog romana evo odlomka iz ovog referata pod nazivom „Moj doprinos izgradnji društva neuprljanih gaća“: „Evropa je zemlja blistavo čistih gaća, a ne kao kod nas. Kod nas mnogi ljudi nose i pocepane i prljave gaće. Ja sam jedan od njih i stidim se zbog toga. Ne radim to stalno, ali desilo mi se jednom... Drago mi je što su me policajci vređali, ponižavali i tukli pred mojom familijom. To mi je bila najbolja lekcija. Zaslužio sam i više od toga i hvala i njima i zakonima na milosrđu, razumevanju i političkoj korektnosti... Kao roditelj i kao ljudsko biće, s tugom pratim zbivanja u našoj zemlji. Kad su juče na B92 javili da i dalje zauzimamo neslavno prvo mesto po broju prljavih gaća, odvezanih pertli, slovnih grešaka i okrnjenih tanjira, jeza me obuzela i intenzivno se stidim što sam pripadnik ovog naroda... Džordž Buš III je mudro zborio da su gaće ogledalo čovekove savesti...“.\nU Srbiji budućnosti i dalje traju „pregovori o sticanju uslova za približavanje razgovorima o smanjenju kritičkog nadzora i ublaživanju viznog režima“. Nijedan građanin Srbije ne može izaći iz zemlje ako je potomak Vuka ili Radovana Karadžića. Evo samo dela iz ogromnog spiska koji sadrži sve šta je potrebno priložiti prilikom predaje zahteva za dobijanje vize, koju je inače nemoguće dobiti. Tu su na primer:\n– zahtev za vizu u 28 primeraka\n• fotografija kreveta u kome ćete spavati u inostranstvu\n• kovertirani pasvordi za svu ličnu elektronsku prepisku\n• fotografije sa venčanja\n• poklon ambasadi za trud i razumevanje, itd.\nGlavna junakinja Leposava Crvić studira političku korektnost, veruje u vladajuću ideologiju i ideal joj je da emigrira u Bugarsku. Njen momak, neobični pronalazač Dimitrije, pravi leteću loptu pomoću koje može da se preskoči ulica i tako izbegne obavezni pešački prelaz. Pritom loptopešaci, kako su ih nazvali, bacaju senku vozačima automobila zbog koje ovi moraju naglo da koče i tako ih zbunjuju i nerviraju. Ovaj pronalazak izaziva novi rat između udruženja taksista i udruženja pešaka, država u loptopešacima vidi one koji bi na ovaj način mogli da preskoče i državnu granicu i proglašava ih za terorističko-fašističku organizaciju. Protiv njih kreće medijska i policijska hajka: „Razulareni pešaci zatrovani pešačkom antiglobalističkom ideologijom i uz pomoć nacionalističko-velikosrpske, podaničke Terorističke organizacije pešaka, uz tradicionalne četničke simbole, pobili su na stotine naših nedužnih građana... Leposava Crvić, ozloglašena nacistoidno retrogradna veštica klerikalne prošlosti, od ranije poznata organima gonjenja po svojim odvratnim nehigijenskim prestupima, nosilac smeđe trake četvrti dan, jedna je od vođa ove pomahnitale fašističke skupine...“.\nCelo društvo loptopešaka mora da beži u ilegalu, a potom i „u šumu“ van Beograda, gde se upoznaje sa vođama pokreta otpora, koji raspolažu tajnim oružjem protiv napada iz vazduha. Predstavnici Crvenog krsta, neke vrste Svetske vlade, kidnapuju vođe loptopešaka, jer žele da dođu do oba pronalaska koji mogu da naprave veliki problem za svetski sistem, dok istovremeno prete novim civilizovanjem i demokratizacijom Srbije.\nKako je ova moderna „družina prstena“ uspela da se izbori sa svim izazovima znaju oni koji su, sigurni smo u jednom dahu, pročitali ovaj roman, a ostalima nećemo da pokvarimo radost ove neizvesnosti. Reći ćemo samo toliko da se u završnom činu romana pojavljuje i vaskrsli Mocart, koji izgovara neku vrstu poruke celog romana: „Želim samo da vam kažem da treba da znate da budućnost nije obaveza“.\nRoman „Leposava“ Pavla Ćosića, inače našeg uglednog lingviste, lektora i autora „Rečnika sinonima“, predstavlja novi lucidni kreativni domet neobične umetničke grupe pod nazivom „Ilegalni poslastičari“ iz Beograda, u čijoj novopokrenutoj izdavačkoj kući „Kornet“ se ova knjiga i pojavila. Poznati po izmišljanju i plasiranju lažnih vesti, pravljenju neobičnih kulturnih događaja po kafanama i drugim alternativnim prostorima, kao i po „Ćošku Marka Kraljevića“, koji su posle Beograda nedavno postavili i u Šangaju, u okviru kulturnih programa Olimpijskih igara u Kini, ovi savremeni srpski kulturološki uskoci i hajduci plene svojom kreativnošću i duhovnom svežinom.\nSrbija već danas\nSrbija je već danas vrlo blizu Ćosićevoj „2084“. Živimo u državi u kojoj se polako ali sigurno zaokružuje sistem biometrijske identifikacije građana, koji definitivno vodi ka državi totalitarnog nadzora. Pored nove lične karte iz 2006. godine, nove zdravstvene knjižice iz 2007, odnedavno novog pasoša, sada nam uvode i nove saobraćajne i vozačke dozvole sa biometrijskim čipom. Srbija će tako do kraja ove godine, daleko pre 2084, biti država sa zaokruženim sistemom centralizovanih baza podataka o svojim građanima, na korak da sva lična dokumenta objedini u jedan. Ostaje da se u ovaj sistem integriše i platna kartica, i više ništa nećemo moći da uradimo u državi Srbiji a to ne bude registrovano gde treba: u centralnoj bazi svih baza podataka.\nSrbija je tako veoma blizu ostvarenja najvećeg neostvarenog sna svih totalitarnih država u istoriji sveta: da svoje građane ima pod punom kontrolom.\nMože li biti slučajno da u trenutku smene vlasti 2003. godine tadašnji ministar policije neovlašćeno kupuje tehničku opremu od američke firme „Motorola“ u vrednosti od 100 000 dolara za potrebe izrade novih ličnih dokumenata? Sve to bez tendera, zakona o zaštiti privatnosti, zakona o novoj ličnoj karti, javne rasprave i bilo koje druge demokratske procedure?\nDa li je moguće da pet godina kasnije, uprkos višegodišnjem protivljenju stručne javnosti i uredbi Vlade Republike Srbije o alternativnosti (ne)uzimanja čipa u novoj ličnoj karti, ponovo u trenutku smene vlasti i odsustva ministra policije sa svoje dužnosti, neko rešava da krene u izradu novih saobraćajnih i vozačkih dozvola sa čipom, ponovo bez ikakve zakonske procedure? Da li ćemo konačno saznati ko je taj Neko?\nNakon svega što nam se dogodilo u vezi sa nedemokratskim uvođenjem novih ličnih dokumenata, postavlja se kao ključno pitanje ko zaista vlada ovom državom? Ako se ovako krupne odluke u bezbednosnom, pravnom i ekonomskom smislu donose u vreme tehničke vlade, a druga od njih čak i bez prisustva nadležnog ministra i u vakumu kada praktično ne postoji ni tehnička vlada, ko je tačno taj ko je izdao nalog za njihovo izvršavanje? Ko donosi ovakve odluke i praktično vlada Srbijom, uvodeći je u red najnedemokratskijih država u savremenoj Evropi?\nDa li je potrebno napomenuti da u Evropi nema primera države sa tolikim odsustvom zaštite privatnosti? Da li je potrebno reći da ovakvi totalitarni naumi nisu uslov za evrounijatske integracije, već naša država ide i dalje od drugih i od onoga što se traži? Zašto su građani Srbije postali zamorčići totalitarnih tendencija u savremenoj Evropi? Treba li napomenuti da sve vajne nevladine organizacije za odbranu ljudskih prava i sloboda ponovo ćute, a o novom pokušaju ugrožavanja privatnosti oglašava se jedino Srpska pravoslavna crkva i srpski deo nevladinog sektora, kao i pre dve godine?\nNema nam druge: ponovo moramo da pokrenemo sve slobodoljubive pojedince i organizacije u Srbiji u jedan front za odbranu ljudskih prava i privatnosti građana, kao što smo to učinili kada smo tokom 2006. godine doveli u pitanje Zakon o novoj ličnoj karti i izborili se za Vladinu uredbu kojom je čip postao neobavezan. Tada smo pokazali društvenu snagu srpskog nevladinog sektora i bili dostojni naslednici srpskih slobodarskih tradicija, o čemu su sa pohvalom i nevericom pisali brojni strani mediji i organizacije u svetu sa sličnim aktivnostima. Ono što tada nije prošlo sada žele da uvedu na drugi način. Na nama je da im to ponovo ne dozvolimo i da konačno istrajemo na rasvetljavaju tamne pozadine ove priče, kako bismo najzad saznali ko je Veliki brat koji stoji iza svega ovoga i pre roka nas uvodi u pavlećosićevsku Srbiju 2084.\n( Autor je glavni i odgovorni urednik časopisa „Dveri srpske“ )


Ruski novinar Arkadij Babčenko, za koga mediji navode da je bio kritičar Kremlja, ubijen je iz vatrenog oružja na ulazu ispred stana u Kijevu, preneo je Tass.\nKako je Tass-u potvrđeno u ukrajinskoj policiji, on je preminuo od posledica prostrelnih rana.\n„Od zadobijenih rana on je preminuo u kolima Hitne pomoći. Nastradali je voditelj na jednoj od televizija“, navodi se u saopštenju Ministarstva unutrašnjih poslova Ukrajine.\nDeset sati pre informacije o ubistvu Babčenko je na Fejsbuku napisao da mu je „danas 2. rođendan“ jer je na taj dan pre četiri godine mogao da pogine u helikopteru, oborenom u planini Karaču, ali da nije primljen na taj let, jer više nije bilo mesta u letelici.\nRadio kao ratni dopisnik u „Moskovskom komsomolcu“, za „Novu Gazetu“, sarađivao je sa Prvim kanalom ruske TV, a izveštavao je o sukobu između Gruzije i Južne Osetije.\nU Kijevu je vodio program „Prime. Babčenko“ na kanalu ATR.\n„Independent“ navodi da se smatra da je njegovo kritičko izveštavanje o sukobima u Ukrajini i Siriji doprinelo njegovom ubistvu.\n„Na osnovu informacija iz Kijeva, kao posledica oružanog napada u Kijevu je ubijen ruski državljanin, novinar A. A. Babčenko, sa prebivalištem u Ukrajini. Tražimo od ukrajinskih vlasti da ulože maksimalan napor u operativnu isragu. Računamo, takođe, da će odgovarajuće međunarodne instance kontrolisati tok istage“, navode u ruskom MSP, prenosi Tass.\n„Krvavi zločini i potpuna nekažnjivost postali su rutina za kijevski režim“, navode u Ministarstvu.\n„Profesionalne aktivnosti su prvi i najočigledniji motiv“, istakao je Kriščenko, dodajući da je „isuviše rano da bi se pričalo o bilo kojoj verziji“, prenela je agencija Tas s.\n„Prikupljamo informacije i analiziramo ih“, rekao je šef kijevske policije.\nBabčenkova supruga , koja je pronašla supruga i pozvala Hitnu pomoć, ne može da bude saslušana do daljnjeg „zbog stanja šoka“, dodao je Kriščenko.\nU Francuskoj pokrenuta istraga za ratne zločine zbog smrti francusko-irskog novinara\nAmerički novinar poginuo u Ukrajini\nArkadij Babčenko Rusija Ubistvo novinara\n← Na granici sa SAD ubijen meksički novinar\nRTS Planeta na „Nedelji inovacija“ →


Ivana Marić ŽESTOKO OPLELA po Dodiku: On bi da određuje za koga ćemo se ženiti i udavati - Leutar.net\n1. februara 2021. LEUTAR Politika, Vijesti 0\nMilorad Dodik ima karakteristike totalitarnih vođa, koji se ne mogu pomiriti sa demokratijom, a neke njegove reakcije su primitivne i nisu u skladu sa vijekom u kojem živimo.\nOvim je riječima politička analitičarka Ivana Marić opisala uvrede koje je predsjedavajući Predsjedništva BiH i lider SNSD izrekao na račun članice Centralne izborne komisije Vanje Bjelice Prutina.\nPodsjećamo, Dodik je prije nekoliko dana izjavio da Bjelica Prutina ne može biti predstavnica srpskog naroda u CIK-u, jer je bila udata za Bošnjaka i zadržala je njegovo prezime.\n– Dodik je navikao da ima pod kontrolom mnogo toga i da ne može kontrolisati bijes, kad nešto od toga izgubi. On ima karakteristike totalitarnih vođa, koji se ne mogu pomiriti sa demokratijom. Vidimo da ne može da se pomiri ni sa tim da ljudi imaju pravo da se žene i udaju za koga hoće i da biraju prezime koje nose, već bi volio da on sve to određuje – rekla je Ivana Marić za BN televiziju.\nOna je podsjetila da su “mnogi pričali” da je raniji saziv CIK-a bio pod kontrolom Dodika i Čovića i da sada vidimo koliko oni pate, što su tu kontrolu izgubili, pa ne prezaju ni od čega, čak ni od petljanja u privatni život članova CIK-a.


Alpen Pharma u svetu – Montenegro First Page\nAlpen Pharma u svetu\nAlpen Pharma u Crnoj Gori\nGrupa preduzeća Alpen Pharma (Alpen Pharma Group) osnovana je 1997. godine i predstavlja uniju preduzeća čiji je glavni poslovni profil da promovišu, vrše distribuciju, proizvode i propagiraju medicinske proizvode.\nSfera uticaja Grupe proširuje se i na teritorije Azije, istočne i zapadne Evrope. Glavno sedište Grupe nalazi se u Bernu, glavnom gradu Švajcarske. Svako preduzeće u Grupi je lider na svom farmaceutskom tržištu, koji svojim poslovnim partnerima obezbeđuje širok opseg usluga za promovisanje i distribuciju farmaceutskih proizvoda, uključujući i dobijanje dozvole za stavljanje lekova u promet.\nOsim toga, jedna od najvažnijih aktivnosti Grupe jeste organizovanje i izvođenje kliničkih proba sa medicinskim proizvodima u saglasnosti sa standardima dobre kliničke prakse (DKP), što u velikoj meri proširuje listu usluga koje pruža Kompanija.\nPredstavništo Alpen Pharma AG u Crnoj Gori.


Telenor otvorio Internet park u Kragujevcu\nO TELENORU NOVOSTI NOVOSTI I SAOPSTENJA TELENOR OTVORIO INTERNET PARK U KRAGUJEVCU\n19. jun 2009 – Posle parka kod Vukovog spomenika u Beogradu i Dunavskog parka u Novom Sadu, Veliki park u Kragujevcu, treći je u našoj zemlji koji je ove godine dobio besplatan Telenor Internet. Građani Kragujevca će narednih meseci moći da, sedeći u prirodi, besplatno pretražuju Internet stranice.\nTelenor u Srbiji sprovođenjem projekta Internet parkovi doprinosi da se i naša zemlja ubrzano priključi grupi razvijenih zemalja, jer upravo dostupnost Interneta i informatička pismenost već godinama na najbolji način odražavaju razvijenost jednog društva. Kompanija Telenor pripremila je idejna rešenja za sve Internet parkove pojedinačno, postavila opremu i brinuće o njenom održavanju.\n„Projekat Telenor Internet u parkovima omogućava građanima Kragujevca da se osećaju kao i u svakoj drugoj svetskoj metropoli i u realnom vremenu informišu o dešavanjima u zemlji i svetu, a svim posetiocima da na najbrži način saznaju sve o gradu u kome borave“, izjavio je prilikom otvaranja Goran Stupar, medijski koordinator kompanije Telenor.\nKoncept Internet parkova postoji već godinama u mnogim gradovima širom sveta, a zahvaljujući Telenor Internetu i građani Srbije drugu godinu za redom, mogu da budu bliže svetu, kao i jedni drugima.\nSrbija je u junu prošle godine dobila svoj prvi Internet park u istoriji. Telenorov 3G signal, obezbeđuje brz Internet, koji danas stiže do gotovo 45 odsto stanovnika Srbije u više od 200 gradova i manjih mesta.


Niška televizija » Ružić: Srbija neće doći u kritičnu poziciju ukidanja viza\nObjavljeno 05.01.2014. 17:22\nTagovi: Branko Ružić, ukidanje viza\nMinistar bez portfelja zadužen za evropske integracije Branko Ružić izjavio je danas da ne očekuje neprijatna iznenadenja na prvoj meduvladinoj konferenciji Srbije i EU kada će biti objavljen i pregovarački okvir, kao i da ne očekuje da će Srbija doći u u kritičnu poziciju da bezvizni režim bude ukinut\n„Nema bilo kog razloga za podizanje tenzije oko neke eventualne tajnosti podataka kada je u pitanju pregovarački okvir…Naravno da će biti objavljen, a ono što je prirodno to je da pregavarački okvir bude objavljen prvo od strane Evropske unije, odnosno Evropske komisije, a onda će biti postavljen i na sajt vlade“, rekao je Ružić gostujući na RTS. On je rekao da je pregovarački okvir preveden i spreman za publikovanje, a da će siže pregovaračkog okvira biti predstavljeno 21. januara na prvoj Međuvladinoj konferenciji.\n„Okvir je preveden i spreman za publikovanje. U procesu učestvujemo zajedno s Evropskom komisijom i postoje pravila koja se moraju poštovati“, istakao je Ružić. On je dodao da će Srbija imati odgovor na ono što bude predstavljeno 21. januara.\nRužić je napomenuo da 21. januara i simbolički i suštinski počinju pregovori o pristupanju Srbije EU i da je ova godina godina evropskih integracija budući da će, kako je kazao, biti održano oko 50 sastanaka te vrste.\nMinistar je rekao da je cilj da se otvori šest pregovaračkih poglavlja do kraja godine i istakao da Srbija u pregovarackom procesu nije sama.\n„Poglavlje 35 je najveća nepoznanica i ima najveći stepen političkog karaktera. To je nepoznanica i za Evropsku komisiju“, rekao je on i dodao da je potrebna inventivnost kako bi se sva pitanja rešila. On je naveo da EU ima ujednačenu politiku u pogledu proširenja koja je dobrodošla, kao i da u korist Srbije ide i činjenica da ove godine EU predsedavaju Grčka i Italija koje su dve osvedočene zemlje prijatelji Srbije u procesu evrointegracija.\nUpitan o problemu azilanata i mogućem ukidanju bezviznog režima EU sa Srbijom, Ružić je odgovorio da ne treba zastrašivati gradane, ali ni zatvarati oči pred problemom.\n„Imamo najveći problem sa lažnim azilantima koji žele da odu u Nemačku. To želimo da rešimo u partnerskom odnosu sa Nemačkom i sa EU. Mehanizam podrazumeva da država pokrene tu inicijatijvu, a onda je potrebno da to izglasa dve trećine članica EU“, objasnio je Ružić. Ministar je, međutim, istakao da ne očekuje da će Srbija 9. januara doći u kritičnu poziciju da bezvizni režim bude ukinut. Ministar je rekao da ne bi želeo da se tema evropskih integracija i eventualnih parlamentarnih izbora koristi u politicke svrhe. On je dodao da je važan cilj za državu lakše sprovesti u redovnoj proceduri, a ne u okolnostima izborne kampanje, novih koalicija i nove vlade.


Danulabs doo - Softverski inzenjer za mobilne tehnoglogije\nSoftverski inženjer za mobilne tehnologije\nRok za prijavu: OGLAS JE ISTEKAO (postavljen: 25-04-2013)\nOglas pregledan: 949 puta\nDanulabs je kompanija koja brzo raste, stoga smo uvek u potrazi za novim ljudima.\nDa biste se pridružili našem mobile timu, morate poznavati rad na platformama za razvoj mobilnih aplikacija (Object C (XCode), Android SDK) i znati da radite sa relacionim bazama podataka (MySQL, MSSQL, i sl.).\nIskustvo sa web tehnologijama i jezicima (ASP.NET, GWT, ActionScript, itd.) i dizajnom je dobrodošlo, ali ne zahteva se isključivo.\nNaši klijenti su najvećim delom iz zemalja nemačkog govornog područja. Poznavanje engleskog jezika je obavezno dok znanje nemačkog ili drugih svetskih jezika nije obavezno ali je vrlo dobrodošlo.\nMozete nas kontaktirati i preko naseg web sajta danulabs.com\nNovi Sad, Lukijana Mušickog 35\nMatični broj: 20807857\nDanulabs obezbeđuje stabilna rešenja visokih performansi, u oblasti razvoja softvera kao korisničkog servisa (SaaS), grupama korisnika širom sveta. Naš drugi, podjednako važan fokus je da podržimo druge kompanije u razvoju softvera kao korisničkog servisa.


Evroposlanici: Dokument o izbornim uslovima u Srbiji radna verzija, ne finalni sporazum\nNaredna runda međustranačkog dijaloga kojim posreduju poslanici EP zakazaka je za 17. i 18. septembar\nDokument koji je dat na uvid učesnicima međustranačkog dijaloga u Srbiji, kojem posreduju poslanici Evropskog parlamenta, nije gotov sporazum, već radna verzija za diskusiju za sledeći sastanak, objavili su posrednici u dijalogu Tanja Fajon, Vladimir Bilčik, Knut Flekenštajn i Edvard Kukan, prenosi portal European Western Balkans.\nMediji u Srbiji objavili su sadržaj dokumenta za koji su naveli da je sporazum u dijalogu o izborima, i koji je izazvao mnogo negodovanja među opozicionim strankama.\nEvroposlanici kažu da je svhra ovog dokumenta da fokusira dalje razgovore na dve ključne oblasti: medije i izborne uslove, kao i da ukaže na moguće opcije za rešenja.\n"Kao što smo jasno rekli ranije, radni dokument nije isto što i politički sporazum. Ovaj dokument pruža moguće orijentacije učesnicima međustranačkog dijaloga, ni više ni manje, a na samim učesnicima dijaloga je da pronađu međusobni dogovor", navodi se u saopštenju evroposlanika.\nTelevizija N1, koja je imala uvid u dokument, prenela je da u njemu stoji da fokus treba da bude na dve oblasti: ravnopravnoj zastupljenosto svih aktera u medijima i integritetu izbornog procesa. Između ostalog, predlaže se i formiranje privremenog nadzornog tela koje bi kontrolisalo medijsku zastupljenost političkih aktera u javnim servisima.\nPredstavnici opozicije koja učestvuje u dijalogu sa evroparlamentarcima, najavili su da će uputiti primedbe na predlog EP, a nisu isključili ni bojkot i proteste.\nIz vladajuće SNS oglasio se njen predsednik Aleksandar Vučić koji nije želeo da kaže svoje mišljenje o iznetom predlogu, ali je nagovestio da "ljudi u Srpskoj naprednoj stranci nisu oduševljeni tim dokumentom", ali da je važno razgovarati i da je to jedini način.\nNaredni sastanak u okviru međunstranačkog dijaloga vlasti i dela opozicije kojem posreduju evroparlamentarci najavljen je za 17. i 18. septembar.\nU Srbiji se vodi i paralelni dijalog dela opozicionih stranaka, koje ne žele učešće aktera sa strane, sa vlastima, a tim sastancima prisustvuje i predsednik Vučić.\nDijalog o izbornim uslovima - vlast i opozicija u pat poziciji\nGrupa lidera opozicije pisala evroparlamentarcima, posrednicima u dijalogu


Jovović: ''Sjajna uvertira za derbi sa Zvezdom!'' - Sportske.net\nVaterpolisti Radničkog pobedom su danas debitovali u Ligi šampiona, pošto su na početku takmičenja savladali Galatasaraj. Posle meča, trener Radničkog Dejan Jovović rekao je da su njegovi igrači uradili sve što su vežbali na treninzima.\n"Vrlo smo se brzo prilagodili načinu suđenja, iskontrolisali meč i pokazali da smo u svakom pogledu kvalitetniji. Najbitnije je da smo dobro startovali u Ligi šampiona i napravili dobru uvertiru za duel sa Crvenom zvezdom", rekao je Jovović.\nU grupi s Radničkim je i Partizan, koji je izgubio od Breše, dok je u trećem duelu Špandau kao domaćin savladao Oradeu sa 8:6.\nRadnički će u drugom kolu 4. decembra dočekati Partizan.


Odložena dodela GREMI nagrada u Los Anđelesu (FOTO)\nZbog pandemije korona virusa prvi put je odložena dodela najprestižnije nagrade "Gremi"\nDodela "Gremi" nagrade trebala je da se održi 31. januara u Los Anđelesu, ali je zbog širenja korona virusa morala da se odloži, preneli su strani mediji.\nPročitajte još: Ana Nikolić ponovo zaljubljena?! Otkrila o kom muškarcu se radi!\nLos Anđeles je suočen s naglim porastom broja obolelih i preminulih lica, a stanovnicima je naloženo da ne napuštaju svoje domove bez preke potrebe.\nOrganizatori Gremija su i prošle objavili da traže način kako bi se ova ceremonija održala bez publike i crvenog tepiha. Tada su razmišljali da se pojedinačni nastupi organizuju na otvorenom i to na različitim lokacijama. Ove godine po svoj prilici, spektakularna dodela će morati da se odloži.\n- Nakon razgovora sa zdravstvenim stručnjacima, našim domaćinom i ume tnicima koji su trebali da se pojave, dodelu 63. nagrade "Gremi" emitovaće se u nedelju, 14. marta 2021. Zbog pogoršanja situacije sa KOVIDOM i prebukiranih bolnica, u dogovoru sa lokalnom samoupravom, doveli su nas do zaključka da je odlaganje naše dodele bila prava stvar.\nNišta nije važnije od zdravlja i sigurnosti onih u našoj muzičkoj zajednici i na stotine ljudi koji neumorno rade na produkciji emisije.\nProitajte još: EMOCIJA JE NJEGOVO DRUGO IME: Ko je dečko koji je sinoć rasplakao i naježio Srbiju? (FOTO)\nŽelimo da se zahvalimo svim talentovanim umetnicima, osoblju, našim dobavljačima i posebno ovogodišnjim kandidatima na razumevanju, strpljenju i spremnosti da rade sa nama dok se krećemo kroz ova vremena bez presedana - stoji u zvaničnoj objavi.


Čavić: Poskupljenjem struje građani RS-a plaćaju gubitke Elektroprivrede\nPredsjednik Narodnog demokratskog pokreta (NDP) Dragan Čavić izjavio je za Fenu da do poskupljenja struje u RS-u dolazi jer se moraju pokriti finansijske dubioze u tom preduzeću i to “preko leđa” građana.\nTvrdi da je gubitke u tom javnom preduzeću napravila, kako je naveo, kriminalizovana i nestručna uprava u kompletnoj “Elektroprivredi RS”.\nČavić je ustvrdio da se u svim preduzećima “Elektroprivrede RS” već godinama “friziraju” bilansi.\n– Realni gubitak u “Elektroprivredi” iznosi više od 150 miliona KM – tvrdi on.\nTo javno preduzeće je, navodi, uložilo novce u kupovinu hartija od vrijednosti da bi pokrili budžetski deficit Vlade RS-a, a “Elektroprivreda RS” je imala i depozite u propaloj Bobar banci, ali i još jednoj banci koja je u gubitku.\n– Na rubu provalije je i sada Banka Srpske, ranije propala Balkan investment banka, koja će do kraja godine sigurno ‘kolabirati’, jer ima ogroman gubitak i vidjet ćemo ko će izvršiti dokapitalizaciju i šta će učiniti za tu banku koja je odavno propala – ustvrdio je predsjednik NDP-a i naglasio da su ove banke spašavane depozitima preduzeća iz sastava “Elektroprivrede RS-a”.\n– I naravno, sve na teret potrošača – upozorio je Čavić.


Home / Dimitrovgrad / Vučić na Koridoru 10: Do kraja godine gotov Koridor\nVučić na Koridoru 10: Do kraja godine gotov Koridor\nObjavio PV , 28.07.2017.\nPredsednik Srbije Aleksandar Vučić, rekao je večeras da će do kraja godine biti završen istočni krak Koridora 10, a da će za nekoliko meseci naredne godine, najkasnije do maja biti završeno i 12 kilometara kod tunela Bancarevo, koji omogućava zaobilaženje Sićevačke klisure.\nPrilikom obilaska neimara kod sela Gradinje, gde je jedna od najtežih deonica, Vučić je dodao da je zahvalan svim radnicima da se ovde radi u teškim uslovima i da je ovo najlepše mesto jer je na trasi veliki broj radnika, mašina, kamiona.\n-Ovo je on0 što smo decenijama čekali da vidimo, jer savremeni autoput dovodi investitore. Biće dobro za čitav ovaj kraj, ali i za sve ostale jer sledeću sezonu dočekujemo sa putevima kakvih ima u Austriji i Švajcarskoj ,a Srbija više neće imato loš imiđž kada je o putevima reč- naglasio je predsednik Republike.\nMnogi radnici koji su sada angažovani na trasi, jednog dana će ovde provesti svoje potomke i objasniti im kako su ovde radili, pa se može reći i sda će ovo biti istorijski put.-kazao je Vučić i pozvao mlade da uče zanat jer će se u Srbiji sve više graditi, pa će joj zato biti potrebni dobi majstori.\nOdgovarajući na jedno novinarsko pitanje ministarka Zorana Mihajlović je rekla da se trenutno priprema dokumetacija za autoput Niš-Pripština, da su otpočeti razgovori sa Svetskom bankom i da bi radovi mogli da počnu u drugoj polovini naredne godine.\nNa koridoru 10 kod Dimitrovgrada večeras su bili i direktor Piteva Srbije Zoran Babić, čelni ljudi grada Pirota i dimitrogradske opštine, Milutin ignjatović, direktor CIP-a i direktor “Aktora”Simos Panagijotis.\nPovezanoaleksandar vučićdimitrovgradistaknutokontrolakoridor 10pirot\nPirotske atlete sa Dragutinom Topićem, Venelinom Venevom, legendama atletike\nNa izlazu iz zemlje danas se čekalo i preko 240 minuta\nVasić na obeležavanju 14. jula – Dana republike Francuske\n29.07.2017. at 00:00\nKad treba da se slika ima ih mali milion, ali ne i kad treba da se radi samo ne znam jos kolko ce probijanja rokova da probiju.Nije ni narod vise glup ne nasedaju vise na te pricice


Rovčanin: Stižu nove potvrde da je Crna Gora zemlja cenzure i gušenja slobode medija\n"u poslednjih 15 godina imamo više od 90 napada na novinare"\n"U Izvještaju Evropskog parlamenta sa preporukama o proširenju EU na Zapadni Balkan poseban akcenat je kako je saopšteno stavljen na demokratiju i vladavina prava, pa će se tako prva otvarati a poslednja zatvarati poglavlja o pravosuđu, borbi protiv korupcije i organiziranog kriminala, kao i ona o poštovanju ljudskih prava i slobode medija, s posebnim naglaskom na osiguravanje uslova za nezavisan i neometan rad novinara", navodi se u saopštenju\n1759 pregleda\t20 komentar(a)\n22.04.2020. 15:51h Ažurirano: 22.04.2020. 14:17h\nInformacija da je Crna Gora na ljestvici medijskih sloboda po izvještaju Reportera bez granica na 105 mjestu u konkurenciji 180 zemalja i da je na začelju u regionu, ne iznenađuje, smatra portparol Demokrata Nikola Rovčanin.\n"Dalje nazadovanje i ovakvo pozicioniranje na listi je potpuno očekivano imajući u vidu da DPS vlast pojačava uticaj i steže mehanizme kontrole na medijskom prostoru u cilju kreiranja medijske slike za potrebe partijskih interesa", navodi se u saopštenju.\nOn je dodao da u poslednjih 15 godina imamo više od 90 napada na novinare, od kojih je samo manji broj riješen.\n"U poslednjoj godini imamo još veći stepen političke kontrole RTCG naročito nakon instaliranja novog rukovodstva potpuno lojalnog DPS-u. Nedavni primjeri su pokazali da se u toj kući guši sloboda mišljenja, sankcioniše kritički osvrt ili stav koji je suprotan onom politički trasiranom", kaže se u saopštenju.\nNa žalost, ovakva slika Crne Gore kada je u pitanju sloboda medija imaće dalekosežne posledice i kada su u pitanju EU integracije, smatra on.\n"U Izvještaju Evropskog parlamenta sa preporukama o proširenju EU na Zapadni Balkan poseban akcenat je kako je saopšteno stavljen na demokratiju i vladavina prava, pa će se tako prva otvarati a poslednja zatvarati poglavlja o pravosuđu, borbi protiv korupcije i organiziranog kriminala, kao i ona o poštovanju ljudskih prava i slobode medija, s posebnim naglaskom na osiguravanje uslova za nezavisan i neometan rad novinara", navodi se u saopštenju.\nIz ovoga, kako kaže Rovčanin, dalje slijedi da je Crna Gora u velikom problemu i da je, kako tvrdi, politika DPS-a kočnica usvajanju savremenih standarda u medijskim slobodama i prepreka integraciji države u EU.\n"Dakle Crna Gora ovim nastavlja da zaokružuje svoje “liderstvo u regionu”, spuštajući se u rang sa afričkim državama, od kojih su mnoge bolje pozicionirane", smatra Rovčanin.\n"Sve su ovo rezultati trodecenijske politike koja je u poslednjoj godini ušla u završnu fazu diktature po mnogim elementima. Zato je smjena vlasti od presudnog značaja za budućnost građana i države", zaključeno je u saopštenju.


Brnabić se sastala sa premijerom Maroka - Televizija Kopernikus TV K::CN\nBrnabić se sastala sa premijerom Maroka\n05/11/2017 | Politika\nPremijerka Srbije Ana Brnabić sastala se danas u Rabatu, u okviru posete Maroku, sa\nPremijerka Srbije Ana Brnabic je, u sklopu odrzavanja Konferencije o svetskoj politici u Marakesu, bila je pocasni gost na svecanoj veceri koju je priredio ministar spoljnih poslova Kraljevine Maroko Naser Bourita.\npredsednikom Vlade Kraljevine Maroko Sadedinom El Otmanijem\nPrethodno, Ana Brnabić je, u sklopu održavanja Konferencije o svetskoj politici u Marakešu, sinoć bila počasni gost na svečanoj večeri koju je priredio ministar spoljnih poslova Kraljevine Maroko Naser Bourita.\nNa večeri je počasni gost bio i vaseljenski patrijarh Vartolomej I koji je, u razgovorima tokom večere, čestitao premijerki Brnabić na odvažnosti u razgovoru na panelu sa predsednikom Vlade Albanije Edijem Ramom, koji je u vodila na Konferenciji o svetskoj politici. Vaseljenski patrijarh je istovremeno zamolio Brnabić da prenese njegove pozdrave patrijarhu Irineju.\nKonferencija o svetskoj politici prvi put je održana 2008. godine, sa ciljem boljeg upravljanja svim aspektima u novom sistemu međunarodnih odnosa.\nGodišnji sastanak Konferencije o svetskoj politici okuplja političke i ekonomske lidere sa pet kontinenata, kao i predstavnike civilnog društva i akademske zajednice, koji razmatraju ključne političke, ekonomske i bezbednosne izazove u svetu.


Android revija » Samsung nagrađen sa 36 CES nagrada za inovaciju Samsung nagrađen sa 36 CES nagrada za inovaciju – Android revija\nKompanija Samsung Electronics osvojila je 36 nagrada za inovaciju na Međunarodnom sajmu potrošačke elektronike (CES) za 2015. godinu. Samsung je tako osvojio 12 nagrada više u odnosu na prošlu godinu na najvećem sajmu potrošačke elektronike.\nMeđu 36 CES-ovih nagrada za 2015. godinu, Samsung je dobio dve nagrade za najbolju inovaciju i četiri nagrade za eko-dizajn. Proizvode koji su ušli u CES-ov Program inovacije ocenjuje eminentan sudijski žiri u čijem se sastavu nalaze nezavisni industrijski dizajneri, inženjeri i članovi medija pri čemu dodeljuju priznanja za izuzetan dizajn i inženjering kod najmodernijih potrošačkih elektronskih uređaja i to u 29 kategorija.\n„Samsung nastavlja da pruža jedinstvena iskustva našim korisnicima širom sveta i to u brojnim kategorijama proizvoda“, naglasio je Gregori Li, predsednik i generalni direktor kompanije Samsung Electronics Severna Amerika. „Počastvovani smo jer je naša neprestana težnja da stvorimo inovaciju i izuzetnost u korisničkom iskustvu prepoznata i radujemo se što ćemo prikazati naša najnovija dostignuća na Međunarodnom sajmu potrošačke elektronike (CES) 2015.“\nNagrađeni proizvodi kompanije Samsung Electronics deo su 10 kategorija uključujući TV, monitore, mobilne uređaje, tablet računare, digitalni Imaging, štampače, kućne uređaje i memorije. Mnogi Samsungovi nagrađeni proizvodi biće izloženi tokom Međunarodnog sajma potrošačke elektronike (CES) 2015, koji će biti održan od 6. do 9. januara 2015. godine, na Samsungovom štandu br. 12004 u Centralnoj dvorani Kongresnog centra u Las Vegasu. Neki nagrađeni proizvodi će prvo biti predstavljeni na Samsungovoj konferenciji za novinare u ponedeljak, 5. januar 2015. godine u 14 časova.\nNagrade su dobili sledeći uređaji: Samsungova Šef kolekcija slide-in indukcijskih ploča sa tehnologijom virtuelnog plamena, Samsung 850 PRO, NX1 fotoaparat, Galaxy Note Edge, Galaxy Note 4, Galaxy S 5, Galaxy Tab S 10.5 inča i Tab S 8.4 inča, Gear S, Gear VR, Level Over, Samsung 4GB LPDDR4 mobilni DRAM (baziran na 8Gb LPDDR4 klase od 20nm) i YOUM savijeni displej.\nKao deo Samsungove inicijative da postane jedna od najekološkijih kompanija na svetu u okviru PlanetFirst™ – „Planeta na prvom mestu“, jedan od ciljeva Samsung-a je razvoj ekoloških proizvoda i građenje ekoloških proizvodnih pogona. U svom najnovijem naporu da to ostvari, Samsung je primio četiri nagrade za ekodizajn i to za Samsung Green Memory 64GB 3D TSV DDR4 RDIMM i Xpress M2070FW, multifunkcijski štampač.\nSamsung nagrađen sa 36 CES nagrada za inovaciju was last modified: November 14th, 2014 by Goran Aničić


Neometani lov albanskih ekstremista na Srbe - Suočavanje - Dnevni list Danas\nPočetna » Društvo » Suočavanje » Neometani lov albanskih ekstremista na Srbe\nNajozbiljnije postratno etničko nasilje na Kosovu marta 2004. godine\nNeometani lov albanskih ekstremista na Srbe\nSrbi na Kosovu prošli su teške godine posle juna 1999. godine.\n0Piše: J. D. 20. marta 2020. 13.30\nNakon povlačenja srpske vojske i policije postali su meta Oslobodilačke vojske Kosova (OVK) i kriminalnih grupa.\nBrojna ubistva, otmice i uništavanje imovine dogodili su se u prisustvu međunarodnih snaga.\nNereagovanje KFOR-a uverilo je i Albance koji su lično bili protiv nasilja da međunarodna zajednica podržava ideju ekstremnih političkih grupa o Kosovu bez Srba.\nDana 17. marta, izuzimajući Mitrovicu, UNMIK i KFOR, pre svega, nečinjenjem, ponovo su ohrabrili albanske ekstremiste.\nMeđutim, oni su se ovoga puta otvoreno okrenuli i protiv UNMIK-a i KFOR-a.\nPrvog dana, 17. marta, naterali su UNMIK policiju da beži u baze KFOR-a, da bi 18. marta nastavili lov na Srbe, neometani od međunarodnih snaga i uz prećutno odobravanje albanskih političkih lidera.\nIzgledalo je kao da deluju po planu „isterati iz kuća i popaliti imovinu“, navodi se na početku izveštaja Fonda za humanitarno pravo (FHP) pod nazivom „Etničko nasilje na Kosovu“, koji je urađen u julu 2004. godine.\nPrema podacima FHP-a, u etničkom nasilju na Kosovu, 17. i 18. marta, stradalo je 15 Albanaca i 12 Srba.\nOzbiljno je povređeno oko 170 Srba, od toga 150 batinanjem u njihovim kućama, dok je njih 20 povređeno u napadima na putevima. Što se tiče objekata, oko 800 srpskih, 90 aškalijskih i dve albanske kuće su ili potpuno uništene ili ozbiljno oštećene.\nPored civilnih objekata, potpuno je demolirano i spaljeno 36 pravoslavnih verskih objekata. Prema podacima generalnog sekretara UN, prenosi FHP, u martovskom nasilju povređene su 954 osobe, među kojima 65 međunarodnih policajaca, 58 pripadnika KPS i 61 pripadnik međunarodnih mirovnih snaga.\n„Okupljanje Albanaca u južnoj Mitrovici 17. marta, zbog tragične smrti trojice albanskih dečaka iz Čabre preraslo je u pokušaj „oslobađanja“ severne Mitrovice. KFOR je to efikasno sprečio, konfrontirajući se sa demonstrantima“, piše u izveštaju FHP, koji smatra da ima osnova za zaključak da su demonstracije povodom utapanja trojice albanskih dečaka na organizovan način transformisane u nasilje protiv Srba, njihove kulture, religije i zastrašivanje UNMIK-a.\nU vezi sa ostalim incidentima, piše FHP, pripadnici KFOR-a su, skupljajući Srbe po kućama ili ih prihvatajući nakon isterivanja, delovali kao spasilačke ekipe.\n„Iza sebe ostavljali su neobezbeđene srpske kuće, pravdajući se da nemaju mandat da upotrebe oružje i da živote svojih vojnika izlože riziku. U prisustvu KFOR-a opljačkane su i uništene srpske kuće u blizini južne Mitrovice, poslednje srpske kuće u Prizrenu i Uroševcu, kuće povratnika u Belom Polju kod Peći i naselje Aškalija u Vučitrnu“, piše u izveštaju FHP-a te 2004. godine.\nKako se ističe, martovsko nasilje je pokazalo da je UNMIK policija izgubila autoritet među Srbima.\n„Događaji od 17. i 18. marta pokazuju da su pripadnici Kosovske policijske službe (KPS) delovali bez komande i uputstva, očekujući od političkih lidera da ih upute šta treba da rade. Budući da su albanski politički lideri ćutali i čekali ishod događaja na terenu, da na ulicama nije bilo UNMIK policije, KPS je ostavljena da bira između podrške demonstrantima i profesionalnog postupanja. Neki su stali na stranu demonstranata, učestvujući u uništavanju imovine. Najviše je među njima bilo posmatrača, koji se nisu mešali ni kada su demonstranti batinali Srbe. Relevantan broj kosovskih policajaca učestvovao je u evakuaciji, što neki Srbi ocenjuju kao indirektno učešće u proterivanju, dok drugi smatraju da su im na taj način spasli život“, navodi se u izveštaju FHP-a.\nDa sve nije crno, piše dalje u izveštaju, pokazuju primeri solidarnosti pojedinaca iz albanske zajednice prema srpskim komšijama i kolegama na poslu, koji su pokušali da pomognu Srbima sklanjajući ih sa ulice, pozivajući policiju ili odvodeći ih u baze KFOR-a.\nYIHR: Nasilna reakcija u Srbiji\nInicijativa mladih za ljudska prava u svojoj publikaciji iz 2017. godine pod nazivom „Kosovska hronologija: 1974-2017, piše o nasilnoj reakciji širom gradova u Srbiji koja je usledila povodom nasilja na Kosovu. „U noći 17. i 18. mart okupljanje građana je počelo bez incidenata, ali se u jednom momentu grupa od oko 800 mlađih osoba izdvojila i krenula ka Bajrakli džamiji, jedinoj džamiji u Beogradu… Džamija je zapaljena… Zabeležena je i nekolicina povezanih incidenata iste noći u Beogradu, među kojima su bili nemiri ispred Ambasade SAD-a, vandalsko razbijanje stakala na objektu Mekdonaldsa na Terazijama, dve radnje na Zelenom vencu čiji su vlasnici Albanci i napad na dva džipa UNHCR… Uz lomljenje izloga prodavnica i napade na romska naselja, tada je spaljena i Islam-agina džamija u Nišu. Istim povodom, u Vojnom muzeju u Beogradu uništeni su muslimanski spomenici iz 16. veka…“ Povodom napada na Srbe na Kosovu, Vlada Srbije je organizovala protest 19. marta. „Na protestu su govorili tadašnji premijer Vojislav Koštunica, članovi Vlade i zvaničnici Srpske pravoslavne crkve“, podseća YIHR u publikaciji.\nAlbanski ekstremisti, Pogrom na Kosovu, SrbiBeograd


Polovni Wilco transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Wilco\nPolovna Wilco transportna vozila na prodaju\nOvo su rezultati pretrage polovnih Wilco transportna vozila mašina koje su za prodaju. Wilco transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Wilco transportna vozila u Brend sekciji.\nOvde je kompletna lista polovnih Wilco transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Wilco transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Wilco transportna vozila koje Vas interesuju.


Bayer i Monsanto zajedno predstavljaju globalnog lidera u poljoprivredi - Bayer Srbija\nSlika: Verner Bauman (levo), CEO Bayer AG-a, i Hju Grant, predsedavajući i glavni izvršni direktor Monsanta.\nLeverkuzen/Sent Luis, 14. septembar 2016. godine – Bayer i Monsanto objavili su danas potpisivanje konačanog ugovora o spajanju, po kome će Bayer preuzeti Monsanto za 128 USD po akciji u gotovinskoj transakciji. Upravni odbor direktora kompanije Monsanto, i upravni odbor direktora kompanije Bayer uz Nadzorni odbor kompanije Bayer jednoglasno su odobrili ugovor. Na osnovu cene zatvaranja ponude akcija kompanije Monsanto na dan 9. maja 2016. godine, (dan pre prve pisane ponude kompanije Bayer upućene kompaniji Monsanto), ova ponuda predstavlja premiju od 44 odsto na tada postignutu cenu.\n„Zadovoljstvo nam je da objavimo udruživanje naše dve velike organizacije. Ova akvizicija predstavlja veliki korak napred za Bayer kao i za poslovanje našeg Crop Science sektora, i učvršćuje poziciju naše kompanije kao globalne, inovativne Life Science kompanije koja će imati vodeću ulogu u našim ključnim segmentima, obezbeđujući značajnu vrednost akcionarima, našim klijentima, zaposlenima i društvu uopšte“, rekao je Verner Bauman, Glavni izvršni direktor kompanije Bayer AG.\n„Današnja objava jeste dokaz svega što smo ostvarili i vrednosti koju smo stvorili za naše akcionare u kompaniji Monsanto. Verujemo da ovo udruživanje sa kompanijom Bayer predstavlja stvarnu dobrobit za naše akcionare, sa najvećom izvesnošću naplate kroz gotovinsku naknadu“, rekao je Hju Grant, predsedavajući i glavni izvršni direktor kompanije Monsanto.\nUnapređena rešenja za proizvođače\nPreuzimajem Monsanta od strane Bayera dolazi do spajanja dva različita, ali veoma komplementarna poslovanja. Objedinjeno poslovanje imaće korist od vodeće pozicije kompanije Monsanto u okviru platforme Semena i genetička svojstva semena (Seeds & Traits) i Klimatska korporacija (Climate Corporation), ali i od široke ponude proizvoda iz oblasti zaštite bilja u uslovima različitih geografskih podneblja, kompanije Bayer. Kao rezultat navedenog, proizvođači će imati benefit od mnogobrojnih rešenja u zadovoljavanju postojećih i budućih potrebe, uključujući pronalaženje boljih opcija u domenu Semena i genetička svojstva semena (Seeds & Traits), Digitalne poljoprivrede (Digital farming) i Zaštite useva (Crop Protection).\nOva kombinacija stvoriće inovativnu lidersku platformu u oblasti istraživanja i razvoja, sa preliminarnim godišnjim budžetom od oko 2,5 milijardi evra. U srednjoročnom ili dugoročnom periodu, objedinjeno poslovanje će ubrzati proces inovacije i pružiće korisnicima unapređena rešenja i prilagođen komplet proizvoda razvijenih kroz analize agronomskih podataka koji podržavaju aplikacije Digitalne poljoprivrede. Očekuje se da će krajnji rezultat biti značajne i trajne prednosti za poljoprivrednike; Od poboljšane proizvodnje i uvećanih pogodnosti, preko većeg prinosa, do bolje zaštite životne sredine i promocije održivosti.\n„Poljoprivredna industrija je na prekretnici i pred najvećim izazovom u svom postojanju: kako nahraniti novih 3 milijarde ljudi na svetu do 2050. godine na ekološki održiv način? Obe kompanije veruju da ovaj izazov zahteva novi pristup koji na sistematičan način integriše stručnost i ekspertizu u oblastima poslovanja kao što su Semena i genetička svojstva semena (Seeds & Traits) i Zaštite bilja ( Crop Protection), uključujući u to i biološke preparate, sa potpunom opredeljenošću za inovacije i održive poljoprivredne prakse“, rekao je Liam Kondon, član Odbora direktora Bayer AG i rukovodilac sektora Crop Science.\n„Ulazimo u novu eru poljoprivrede; eru značajnih izazova koji zahtevaju nova, održiva rešenja i tehnologije, kako bi se proizvođačima omogućilo da proizvode više, uz manja ulaganja. Ovo spajanje sa kompanijom Bayer će omogućiti upravo to - motor za inovaciju koja integriše Bayerov portfolio zaštite useva sa našim vrhunskim semenom, genetičkim osobinama semena i alatima digitalne poljoprivrede, kako bi se na taj način pomoglo proizvođačima da prevaziđu prepreke koje ih čekaju u budućnosti. Monsanto i Bayer će zajedno nastaviti da grade na našoj sjajnoj tradiciji i postojećim inovativnim ostvarenjima u poljoprivrednoj industriji, pružajući proizvođačima sveobuhvatnija i brojnija rešenja“, rekao je Grant.\nPro forma prodaja objedinjenog poslovanja obe kompanije iznosila je 23 milijarde evra u 2015. kalendarskoj godini. Objedinjena kompanija će biti dobro pozicionirana u poljoprivrednoj industriji sa velikim potencijalom za dugoročni rast. Pored atraktivnog dugoročnog potencijala objedinjenog poslovanja dve kompanije, Bayer očekuje da će ova transakcija obezbediti njegovim akcionarima porast neto zarade po akciji u prvoj navršenoj godini nakon zatvaranja i dvocifreni porast u trećoj navršenoj godini. Bayer je potvrdio pretpostavke sinergije prodaje i troškova detaljnom proverom poslovanja i očekuje godišnje EBITDA doprinose od ukupnih sinergija u iznosu od oko 1,5 milijardi USD nakon treće godine, plus dodatne sinergije od integrisanih rešenja u narednim godinama.\nUslovi finansiranja i zatvaranja transakcije\nBayer namerava da finansira transakciju kombinacijom sopstvenih i pozajmljenih sredstava. Očekuje se da će komponenta sopstvenog kapitala od oko 19 milijardi USD biti prikupljena kroz izdavanje obaveznih konvertibilnih obveznica i kroz izdavanje novih akcija sa pravom preče kupovine. Pozajmljena sredstva u iznosu od 57 milijardi USD su odobrili BofA Merrill Lynch, Credit Suisse, Goldman Sachs, HSBC i JP Morgan.\nBayer ima dokumentovanu istoriju disciplinovanog smanjivanja dugovanja nakon velikih akvizicija i veruje da će zdravi tokovi gotovine objedinjenog poslovanja doprineti poboljšanju njegovog finansijskog profila. Bayer cilja na investicioni kreditni rejting nakon zatvaranja transakcije u kategoriji kreditnog rejtinga „A“ u dugoročnom periodu.\nAkvizicija podleže uobičajenim uslovima zatvaranja, uključujući odobrenje ugovora o spajanju sa pripajanjem od strane akcionara i prijem potrebnih regulatornih odobrenja. Očekuje se da će zatvaranje biti realizovano krajem 2017. godine. Obe kompanije će naporno raditi sa nadležnim institucijama da bi osigurale uspešno zatvaranje. Pored toga, Bayer se obavezao da će platiti 2 milijarde USD u slučaju da transakcija ne bude realizovana usled nedobijanja potrebnih odobrenja od Komisije u vezi sa regulativom o zaštiti konkurencije. Navedenim se još više iskazuje uverenje da će neophodna regulatorna odobrenja biti uspešno pribavljena.\nSedište i zaposleni\nObjedinjeno poslovanje kompanija će imati svoja globalna sedišta za Semena i genetička svojstva semena (Seeds & Traits) i Severnoameričko komercijalno sedište u Sent Luisu, država Misuri. Osim pomenutih, postojaće i globalno sedište za Zaštitu bilja i nauku o zaštiti useva u Monhajmu, Nemačka, i važno prisustvo u Duramu, Severna Karolina, kao i mnoge druge lokacije u SAD i širom sveta. Aktivnosti Digitalne poljoprivrede (Digital farming) za objedinjeno poslovanje biće locirane u San Francisku, Kalifornija.\n„Ova kombinacija je odlična prilika za zaposlene, koje očekuju pozicije u kompaniji na čelu inovacija u našem sektoru. Ova transakcija promoviše snažnu posvećenost kompanije Bayer SAD-u, nastavljajući našu 150 godina dugu istoriju poslovanja i prisustva u 25 država, uz upošljavanje više od 12.000 ljudi u toj zemlji. Ubeđen sam da će Monsanto napredovati kao deo jedne od najuglednijih kompanija na svetu, kompanije u koju ljudi imaju poverenja.“ - izjavio je Bauman.\nBayer ima ogromno iskustvo u uspešnim integracijama iz poslovne, geografske i kulturne perspektive, i ostaje posvećen svojoj snažno utemeljenoj politici inovacije, održivosti i društveno odgovornog poslovanja.\nSavetnici u transakciji\nBofA, Merrill Lynch i Credit Suisse deluju kao glavni finansijski savetnici i strukturne banke za Bayer, pored toga što odobravaju finansijska sredstva za transakciju; Rothschild je prisutan kao dodatni Bayerov finansijski savetnik. Bayerovi pravni savetnici su Sullivan & Cromwell LLP (Pripajanja i sticanja) i Allen & Overy LLP (Finansiranje), Morgan Stanley & Co. i Ducera Partners deluju kao finansijski savetnici, a Wachtell, Lipton, Rosen & Katz deluje kao pravni savetnik za Monsanto.


Environment Energy Mining Watch SEE - Za čistiji vazduh u Srbiji potrebna bolja eko politika i taksa\nEnvironment Energy Mining Watch SEE|Vesti|Za čistiji vazduh u Srbiji potrebna bolja eko politika i taksa\nZa čistiji vazduh u Srbiji potrebna bolja eko politika i taksa\nNacionalna alijansa za lokalni ekonomski razvoj – NALED predlaže uvođenje viših naknada za velike zagađivače, proširenje obuhvata štetnih gasova koji se oporezuju i izmenu sistema podsticaja. Preporuke su deo nove Analize uspešnosti fiskalnih instrumenata u smanjenju zagađenja, a čija bi potpuna primena obezbedila i dodatnih 18,5 mil EUR u budžetu za ulaganje u zaštitu životne sredine.\n– U 2015. prihod od naknade za emisije je iznosio 3,05 milijardi dinara dok je u 2019. ova suma uvećana za 105% i iznosila je 6,26 milijarde. Međutim, fiksni iznosi naknada za zaštitu i unapređenje životne sredine ne podstiču preduzeća da smanje emisije štetnih materija, a nisu ni srazmerni količini zagađenja. Trenutno, i onima koji ne prave nikakvu štetu se naplaćuju minimalne naknade od 5.000 dinara, dok veliki zagađivači plaćaju malo u poređenju sa stvarnim količinama zagađenja koje stvaraju. Zbog toga je važno sprovesti potpunu primenu principa “zagađivač plaća” odnosno da troškove snosi onaj koji ih je napravio – kaže predsednica Saveza za zaštitu životne sredine u NALED-u Jelena Kiš.\n– Naša preporuka je zato da se poveća cena uglja, kako bi se građani podstakli da pređu na održivije izvore energije. Gotovo 80% domaćinstava kod nas nema priključak na gas ili daljinsko grejanje, a toplane iako se najvećim delom oslanjaju na prirodni gas (65%), takođe koriste mazut (18%) i ugalj (15%). Ohrabruje nas da je Ministarstvo za zaštitu životne sredine uputilo tri javna poziva lokalnim samoupravama kojim je predviđeno ukupno 400 miliona dinara za zamenu individualnih ložišta, obnovu starih kotlarnica i pošumljavanje, a nadamo se da ćemo uskoro videti i prve rezultate – ističe Kiš.\nKako navode autori analize, u sistem plaćanja naknada neophodno je uvesti i sektor drumskog saobraćaja. Porez na upotrebu motornih vozila ne podstiče inoviranje voznog parka jer je niži za starije automobile. Prema podacima MUP-a više od polovine vozila ima stare motore, čiji je uvoz zabranjen u EU i regionu i preporuka je da se to uradi i u Srbiji, kao i da se poveća porez na Euro 3 i starije motore, a smanji za novije. Ukupna ulaganja u čistiji vazduh koja je potrebno obezbediti procenjuju se na oko 2,3 mlrd EUR, zbog čega je neophodan održiv sistem finansiranja, koji će se zasnivati na principu “zagađivač plaća”. Primeri dobre prakse pokazuju da je za bolji kvalitet potrebno zameniti ugalj drugim izvorima energije i ulagati u čistija tehnološka rešenja u industriji i domaćinstvima.


Nakon što je Evropa ostala u mraku nakon američkog .... - pisjournal Analiza\nEU i Amerika\nNaslovnica Analiza Koji su to kapaciteti Evrope i koje su to prepreke za nezavisnost...\nKoji su to kapaciteti Evrope i koje su to prepreke za nezavisnost od SAD-a?\nPISjournal–Dok produbljujuće zahlađenje nastavlja da uznemirava američko-evropske odnose,francuski predsjednik Emanuel Macron je u nedavnom intervjuu za novine The Economist naglasio potrebu za dijalogom NATO-a i Evrope sa Rusijom,pritom upozoravajući da se Evropa mora probuditit i izgraditi sebe kao autonomna geopolitička sila jer se trenutno nalazi nadomak opasnosti.\nTokom protekle 3 godine,francuski lider je opisao NATO kao “bolesnika na aparatima” i govorio je o nužnosti evropske odbrambene strategije pod isključivo evropskim oružanim snagama i o kraju doba evropsko-američkkog saveza.\nNjegove izjave su dobro primljene u nekim evropskim državama poput Njemačke i Turske.Nakon što je Evropa ostala u mraku nakon američkog povlačenja iz Afganistana i nakon što je Francuska izigrana od strane Bidena AUKUS paktom o podmornicama koji je povezao SAD,Britaniju i Australiju u novi savez,posmrtno zvono evropsko-američkog saveza je počelo zvoniti.\nAli ovaj raskol puteva postavlja pitanje:Koje su prepreke i koji su kapaciteti Evrope na putu političke nezavisnosti od SAD-a?\nOvo su kapaciteti:\nUnilateralizam SAD-a: Prva i možda najvažnija prilika za nezavisnost evropske politike od SAD-a može se vidjeti u odnosu na unilateralnost Washingtona u globalnom odlučivanju i donošenju politika. Amerikanci su djelovali nezavisno u raznim krizama u posljednje dvije decenije, zanemarujući zahtjeve Evrope i kršeći veze s njom. Prvi znakovi podjele pojavili su se u američkoj invaziji na Irak tokom koje su Francuska i Njemačka, suprotno Britaniji, odbile pridružiti se. Pod predsjednikom Barackom Obamom Bijela kuća je prihvatila doktrinu kolektivizma u vanjskoj politici, ublažavajući problematične veze s Evropom .\nNakon što je Donald Trump došao na vlast 2017. godine, rascjep između Evrope i SAD -a postao je očigledniji nego ikad. Pod Trampom, zemlje članice NATO -a počele su primjećivati da se Washington više ne može smatrati zaštitnikom Evrope kao što je to bio slučaj za vrijeme Hladnog rata, pa su Evropljani morali smisliti nova rješenja za svoju budućnost. Tada su čelnici Francuske i Njemačke 2019. govorili o potrebi osnivanja “Evropskog vijeća sigurnosti”. U novonastaloj situaciji, Bidenova odluka o povlačenju američkih trupa iz Afganistana, koja nije uzela u obzir stavove evropskih zemalja, te je na kraju zaključenje sporazuma AUKUS bio završni udarac za Transatlantsku alijansu. Dakle, ovaj unilateralizam američke politike može pružiti važnu motivaciju Evropi za razmišljanje o nezavisnosti.\nUspješno iskustvo Evropske unije\nEvropske zemlje, uprkos svim usponima i padovima i vjernosti SAD -u u godinama nakon Drugog svjetskog rata, pokazale su da imaju sposobnost upravljanja uspješnim savezom. Jasan simbol ovoga je Evropska unija u kojoj evropske zemlje imaju široku međusobnu saradnju, kako političku tako i ekonomsku, a njihova regionalna unija se ukazuje kao najveća i najuspješnija unija u historiji. Ova priča o uspjehu može inspirirati pozitivan evropski pokret ka nezavisnosti politike od SAD -a.\nPosebni evropski potencijali\nOsim navedenih kapaciteta, evropske zemlje imaju odgovarajuće historijske potencijale za nezavisnost od SAD -a. Gledajući političku povijest Evrope u prošlim stoljećima, jasno je da su današnje SAD proizvod naseljavanja Evropljana, pa čak i u povijesti ove zemlje, države su bile kolonije Britanije. Zapravo, jedinstveno evropsko historijsko i civilizacijsko porijeklo važan je potencijal koji može poslužiti kao poticaj evropskoj potrazi za nezavisnošću od SAD -a. Drugim riječima, civilizacija i historijsko porijeklo Evrope značajan su potencijal koji može pokrenuti evropske napore za politiku nezavisnosti.\nSmanjenje u evropsko-američkoj trgovini\nJoš jedan evropski kapacitet je strategija EU u trgovini sa SAD -om. U stvari, Evropska unija je poduzela ozbiljne korake u prošloj godini kako bi smanjila svoju ekonomsku ovisnost o SAD -u. Kina je sada najveći ekonomski partner Evrope i ima najveće trgovinske ugovore sa evropskim blokom. Uvoz EU iz SAD -a 2020. pao je za 11,4 %, a izvoz u SAD za 10%. Možda to znači da je blok već poduzeo korake za smanjenje ovisnosti o Washingtonu.\nKoje su prepreke Evrope prema nezavisnosti od SAD -a?\nPrva prepreka ispred autonomije evropske politike od Washingtona je podjela među evropskim zemljama. Uprkos dominantnoj želji evropskih građana za nezavisnošću od SAD -a, evropski političari ne dijele ista gledišta o tome kako se odnositi prema Washingtonu. Na primjer, čak i između Francuske i Njemačke, glavnih političkih i ekonomskih sila Evropske unije, postoji mali konsenzus o nezavisnosti od SAD -a. Čak ni ove zemlje nisu ujedinjene u tome kako se nositi s raznim međunarodnim krizama, poput Jemena, Sirije, Libije i Afganistana. Općenito, ova situacija je navela evropske zemlje na oprezne korake po pitanju nezavisnosti od SAD -a.\nNema jasne mape puta za vojnu i ekonomsku nezavisnost\nU posljednjih nekoliko godina Francuska i Njemačka naglašavale su potrebu da Evropa okonča svoju vojnu, sigurnosnu i ekonomsku ovisnost o SAD -u, međutim nisu pripremile jasnu mapu za kretanje ovim putem. Čak i mnogi politički posmatrači vjeruju da je pitanje stvaranja evropske vojske i zajedničkih evropskih vojnih snaga više poput sna koji kao stvarnost nema potrebnu podršku u smislu količine i kvalitete. Osim toga, evropskoj ekonomiji nedostaje kultura preuzimanja rizika, zbog čega su evropske zemlje bile ekonomski nespremne da se suoče sa mogućim bijesom i pritiskom SAD-a. Čak i mnogi ekonomski posmatrači i stručnjaci za tehnologiju smatraju da Evropljani vjeruju da zavise od Washingtona u pogledu moderne tehnologije.\nPsihološka slabost Evrope prema nezavisnosti\nZa ovo pitanje postoji psihološki aspekt. Zapravo, evropski prijelaz u nezavisnost zahtijeva određenu psihološku spremnost. Međutim svi faktori dokazuju da Evropa nikada nije psihološki pripremljena za potpuni prelazak u nezavisnost.\nTrajna ruska prijetnja i evropska fobija\nStrah od ruskog uticaja i vojne moći u istočnoj Evropi još je jedno odbijanje koje tjera Evropu od njenih težnji za nezavisnošću. Decenijama oslanjajući se na američke vojne snage na svom tlu, Evropljani se plaše da su u slučaju raspada NATO -a ili smanjenja američkih sigurnosnih obaveza prema njima daleko od spremnosti da se suoče s Rusijom. Stoga postojanje ruske prijetnje ostaje snažna odbojna sila koja drži Evropu dalje od autonomne politike.\nIzgledi za nezavisnost\nGledajući gore navedene kapacitete i prepreke, nezavisnost od SAD-a trebala bi se smatrati teškim i kompliciranim poslom. Ipak, Transatlantski savez u smislu kakav je nekad bio više nije moguć. Zapravo, evropsko odvajanje puteva od SAD -a neizbježno je jer Evropa sve više dolazi do zaključka da nema drugog načina osim oslanjanja na vlastite potencijale i usvajanja politike nezavisne od Washingtona. Nova politika Bijele kuće pod predsjednikom Joeom Bidenom čak ubrzava projekt evropske nezavisnosti.\nPrethodni članakTrump – predvodnik modernog političkog agresivnog stila komunikacije\nNaredni članakEscobar – novi politički boss na zapadnom Balkanu\nSrbija na raskršću između Istoka i Zapada, uticaj Rusije\nBorba Poljske za vladavinu prava u Evropskoj uniji\nPočela globalna energetska kriza! Manjak hrane, krah industrije, rat\nManjinama je potrebna zaštita od ISIL-ovog ekstremizma\nPolitička elita EU kasno i bolno spoznala britanske planove\nMutne vode Libanona; ko tu pokušava loviti?\nTurkmenistanski aktivisti pod sve većim pritiskom u Turskoj\nPredsjednik Erdoğan ispituje teren za napad u Siriji\nPovratak desničarskih ekstremista u Grčkoj i uticaj na mlade\nBosna i Hercegovina na tromeđi između rata, kriminala i mira\nPIS Journal Digitalni časopis „Politika i međunarodne studije“ Journal of politics and international relations Izdavač Naučnoistraživački institut "IBN SINA" Za izdavača Dr Kazem zoghi Barani Glavni i odgovorni urednik Saeid Abedpour Tehnički sekretar Amina Hasanović Redakcija Hajrudin Somun, Zlatko Dizdarević, Tomislav Jakić, Džemal Najetović, Izet Bijedić, Osman Softić, Saeid Abedpour, Dr Bahador Aminian, Dr Rouhollah Talebi\nPis Journal © 2020 | All rights reserved


Povezivanje poslodavaca i polaznika obuka u projektu „Znanje svima“\nPredstavnici Stručne službe za realizaciju programa privrednog razvoja AP Vojvodine i predstavnici Privredne komore malih i srednjih preduzeća i preduzetnika danas su održali sastanak u Edukativnom centru za obuke u profesionalnim i radnim veštinama, kako bi razgovarali o mogućnostima saradnje u projektu „Znanje svima“, čiji nosilac je Stručna služba. Sastanku su, između ostalih, prisustvovali drektorka Stručne službe Dijana Benka-Rosić, direktor Edukativnog centra Budislav Medurić, direktor Pokrajinske službe za zapošljavanje Nebojša Kukić i predsednica Privredne komore MSPP Tanja Todosijević.\nNa sastanku je rečeno da bi ključni aspekt saradnje podrazumevao uključivanje pravnih lica – članova Komore, u susrete poslodavaca iz Vojvodine i polaznika obuka, koji su već nekoliko puta organizovani kako bi u direktnoj komunikaciji poslodavci i polaznici razgovarali o šansama za zapošljavanje. Sastanak je organizovan na inicijativu članice Upravnog odbora Komore, Ljubice Stankov, koja je učestvovala u ovim susretima kao poslodavka – preduzetnica.\nOna je istakla da je osnovni cilj Komore da okupi i poveže privrednike iz Srbije i zastupa njihov glas na putu ka neophodnim promenama u privrednom ambijentu Srbije. U tom kontekstu, dogovoreno je da se osluškuju komentari preduzetnika – poslodavaca, te da se, ukoliko ima potrebe, izmene i dopune programi obuka, kako bi svršeni polaznici bili što spremniji da odgovore na radne zadatke koji bi bili postavljeni pred njih u budućim poslovima. Kako bi se sve ove aktivnosti stavile u formalno-pravni okvir, dogovoreno je da Edukativni centar i Privredna komora malih i srednjih preduzeća i preduzetnika zaključe Sporazum o poslovnoj saradnji.\nNovi Sad, 13. oktobar 2014.\n← Projekat „Znanje svima“ predstavljen na „Sajmu stvaralaštva seoskih žena u Vojvodini“ Polaznici obuka za marketing, menadžment i poslovanje u turizmu učili o promociji ekoturističkih destinacija →


Успешно одржана Конференција „Изазови и шансе руралног развоја“ – ШУМАДИЈСКЕ ВЕСТИ\nUspešno održana Konferencija „Izazovi i šanse ruralnog razvoja“\n1. septembra 2016. 1. septembra 2016. admin\t0 Comments\nU utorak, 30. avgusta u Hotelu „Danubia park“ na Srebrnom jezeru, održana je Konferencija „Izazovi i šanse ruralnog razvoja“ u organizaciji Regionalne razvojne agencije „Braničevo-Podunavlje“.\nNa Konferenciji je učestvovalo preko 70 predstavnika javnog, civilnog i biznis sektora iz regiona Braničevo-Podunavlje, kao i predstavnici donatorskih i partnerskih organizacija, nacionalnih institucija i organa, Regionalnih razvojnih agencija i zainteresovanih strana iz raznih delova Srbije.\nU okviru prvog panela, učesnici su imali prilike da se bliže upoznaju sa različitim temama u oblasti ruralnog razvoja, odnosno aktuelnim procesima na nacionalnom nivou. O regionalnom pristupu ruralnom razvoju, u svom izlaganju je govorio g-din Branislav Milić, stručnjak za ruralni razvoj na Projektu Podrška ruralnom i regionalnom razvoju u Republici Srbiji, istakavši neophodnost multi-sektorske i teritorijalne saradnje, kao i partnerskog pristupa u rešavanju različitih izazova u ovoj oblasti. G-din Dragan Mirković, pomoćnik Ministra poljoprivrede i zaštite životne sredine prezentovao je prisutnima aktivnosti Ministarstva u oblasti ruralnog razvoja. Posebno je bilo reči o pripremama za sprovođenje javnih poziva u okviru Nacionalnog IPARD programa, koji se očekuju od početka naredne godine i u okviru kojih će poljoprivredna gazdinstva moći da apliciraju za investiciona sredstva za unapređenje proizvodnje i prerade. G-đa Slađana Grujić, sekretar odbora za lokalni ekonomski razvoj Stalne konferencije gradova i opština, istakla je u svom izlaganju više ograničenja i problema s kojima se susreću lokalne samouprave u realizaciji lokalnih politika u oblasti ruralnog razvoja. Posebno je istakla potrebu redefinisanja, odnosno proširenja nadležnosti lokalnih samouprava kako bi bile u mogućnosti da podrže različite aktivnosti u ovoj oblasti, kao i neophodnost veće uključenosti predstavnika relevantnih nacionalnih institucija i organa u informisanje i podizanje kapaciteta potencijalnih krajnjih korisnika IPARD programa – poljoprivrednih gazdinstava. G-đa Ivana Stefanović Ristin kao predsednica nacionalne LEADER mreže i član Nacionalnog konventa o Evropskoj Uniji, govorila je u svom izlaganju o procesu pridruživanja Srbije Evropskoj Uniji i potrebi da se što veći broj ne samo predstavnika civilnog sektora već i svih zainteresovanih strana informiše i aktivno uključi u pregovore. Takođe je predstavila ukratko LEADER pristup koji je sastavna komponenta IPARD programa, a podrazumeva multi-sektorsku saradnju na nekoj određenoj teritoriji kao osnov za planiranje i realizaciju razvojnih aktivnosti i projekata.\nU okviru drugog panela, reč su imali učesnici u procesu pripreme Regionalne strategije ruralnog razvoja, koji su predstavili različite prioritetne oblasti identifikovane Strategijom. G-din Jovica Stojanović, menadžer Asocijacije za razvoj opštine Žagubica je predstavio prisutnima potrebu podsticanja lokalnog aktivizma i među-sektorske saradnje, odnosno partnerskog pristupa kao preduslova za različite razvojne inicijative u ruralnim sredinama. G-din Nebojša Đinović, direktor preduzeća „Superior doo“ iz Velike Plane, predstavio je ključne konkurentne prednosti, izazove i strateške prioritete u oblasti poljoprivrede, a posebno je istakao potrebu edukacije na svim nivoima, a posebno mladih, udruživanja i ukrupnjavanja poseda, kao i profesionalnog marketinga za uspešnije tržišno pozicioniranje proizvoda iz Regiona. G-đa Vedrana Lazarević iz Turističke organizacije opštine Petrovac na Mlavi, prezentovala je oblast ruralnog turizma kao najperspektivnijeg sektora za diversifikaciju ekonomskih aktivnosti u seoskim sredinama, zahvaljujući pre svega izvanrednom bogatstvu i raznolikosti prirodnog, kulturnog i istorijskog nasleđa.\nTokom diskusije, raspravljalo se bliže o različitim temama od značaja za Region i stanovnike ruralnih sredina: sektoru pčelarstva, potrebi saradnje i udruživanja proizvođača, neuređenim zemljišnim knjigama, jačanju kapaciteta savetodavnih službi i zaposlenih u lokalnim samoupravama, potrebi sprečavanja iseljavanja i motivisanja mladih za veće angažovanje u poljoprivredi i život na selu, i drugim temama.\nKonferencija je organizovana kao završna aktivnost u okviru projekta „Evropeizacija lokalnih politika u oblasti ruralnog razvoja“ koji je u saradnji sa širokim krugom partnera iz regiona Braničevo-Podunavlje, tokom proteklih meseci implementirala Regionalna razvojna agencija „Braničevo-Podunavlje“, uz podršku Fondacije za otvoreno društvo Srbija. U skladu sa predviđenim ciljevima, tokom projekta unapređeni su kapaciteti različitih ciljnih grupa za sprovođenje politika u oblasti ruralnog razvoja primarno kroz informisanje i edukaciju, pripremljena je Regionalna strategija ruralnog razvoja za Braničevo-Podunavlje 2016 – 2020., pospešena je regionalna i multi-sektorska saradnja, kao i komunikacija „odozdo na gore“. Projekat će biti nastavljen i tokom narednog perioda, kada je planirano formiranje Regionalne platforme za ruralni razvoj i različitih partnerskih inicijativa, odnosno rad na konkretnim regionalnim projektima u ovoj oblasti.\n← Posle četiri sata prekinuta sednica Skupštine opštine Smederevska Palanka: OPOZICIJA ISTICALA NEZAKONITOST U RADU I PRETNjE ODBORNICI DS-A OD STRANE POJEDINACA IZ SNS-A\nGeneralni štrajk zaposlenih u JKP „Vodovod“ u Smederevskoj Palanci →


PAKLENI PLAN ANĐELINE DŽOLI: Bred opet USAMLJEN za praznike, ovako ga Anđa SABOTIRA\nporodična sreća je prošlost\nIako su zakopali ratne sekire i uspostavili dogovore oko starateljstva nad decom, spekuliše se da Anđelina nastavlja da radi po svom.\nDva meseca nakon raskida sa Anđelinom Džoli 2016. godine, Bred Pit našao se usred istrage o zlostavljanju dece i proveo je praznike potpuno sam. Ove godine ne želi da se scenario ponovi.\nIako je sud svojevremeno odobrio sedamnaesogodišnjem Medoksu da sam odluči koliko vremena želi da provede sa svojim ocem, Bred bi se sada ponovo mogao naći u problemu. Izvor blizak paru tvrdi da su Bred i Anđelina razgovarali o deljenju odmora sa decom, ali da je to bilo pre nego što je jedan od moćnih Anđelininih advokata zatražio odlaganje saslušanja o starateljstvu za period nakon Božića.\n“Bred se plaši da će Anđelina iskoristiti advokatov neobičan predlog i sabotirati mu planove sa decom“, objasnio je izvor dodajući da Bred neće dozvoliti da njegova, uskoro bivša supruga, izvede “još jedan trik“ koji bi ga odgurnuo sa strane.\nA post shared by @joliepittdaily on Nov 18, 2018 at 12:53pm PST\nAnđelina je navodno već krenula sa sprovođenem svog “paklenog plana". Sudeći po navodima insajdera, glumica planira da odvede decu hiljadama kilometara daleko, u Francusku, za praznike.\n”Bred je uzrujan zbog toga što je ona uopšte došla na tu ideju“, otkrio je izvor, dodajući da su ranije svi zajedno provodili Božić na njihovom privatnom posedu u Francuskoj, kao porodica, i da se Bred poprilično oseća izostavljeno.\n“Imali su običaj da zajedno biraju jelku i kuvara koji je spremao veliku gozbu. Zbog toga će se Bred osećati kao da zaista propušta mnogo. Bred se plaši da je ta dragocena tradicija prošlost i ne želi da ga deca zaborave. Ako ih Anđa odvede u Francusku, mogla bi da uništi ono malo izgrađenog odnosa izmedju njih”, dodao je izvor.\nBred Pit i kao dečkić potpuno NEODOLJIV: Stara i ZABORAVLJENA FOTOGRAFIJA glumca budi najlepše uspomene!\nZAKOPALI RATNE SEKIRE: Anđelina i Bred doneli su IZUZETNO VAŽNU odluku!\nTAGOVI: Bred PitAnđelina Džoliporodicarazvoddecaprazniciusamljenost


Španski sportisti u akciji pomoći sunarodnicima: Bićete ponosni na nas i van borilišta - Sportska centrala\nŠpanski sportisti u akciji pomoći sunarodnicima: Bićete ponosni na nas i van borilišta\n26 mar 2020. 20:07\nŠpanija postaje najveće žarište koronavirusa na svetu i preuzima „primat“ od Italije.\nSve je više ljudi kojima je potrebna pomoć, a pored Vlade u akciju su se uključili i vrhunski sportisti ove nacije. Prvi su to učinili drugi teniser sveta, Rafael Nadal, i jedan od najboljih košarkaša u istoriji, Pau Gasol.\nNjihova akcija ima za cilj da se sakupi 11 miliona evra kao pomoć u borbi protiv koronavirusa. Ne samo da će oni donirati novac, već pozivaju ostale sportiste da priteku u pomoć tamošnjem Crvenom krstu, koji čini sve da pronađe sredstva za skoro milion i po ugroženih ljudi.\nNadal i Gasol su jedinstveni u namerama i i šalju zajedničku poruku, koju su preneli mediji u Španiji.\n– Sigurni smo da će se veliki broj španskih sportista odazvati i pokazati ogroman stepen razumevanja za aktuelnu situaciju u kojoj se naša zemlja nalazi. Očekujemo da se svi ujedine i budu pozitivan primer za sve ostale koji mogu pomoći. Hoćemo da pokažemo ugroženima da nisu sami, da je ovo bitka svih nas. Španski sportisti su uvek sve na terenu činili da se osetite ponosnim, tako će biti i sada, samo van borilišta, naveo je u izjavi čuveni sportski dvojac iz Španije.\nFudbalMilos- 15 avg 2020. 22:02 0\nPartizan je uspeo da dođe do trijumfa na gostovanju u Surdulici protiv Radnika. Trener...\nHamilton na pol poziciji u Barseloni\nOstale vestiZile- 15 avg 2020. 17:16 0\nLuis Hamilton je osvojio pol poziciju pred trku za VN Španije koja će biti vožena u nedelju. Britanac je...


Zagađenje vazduha i smrtnost u Evropi - Penzin\nPočetna Magazin Godine Zagađenje vazduha i smrtnost u Evropi\nIdeja da zagađenje vazduha ima štetan uticaj na zdravlje sada se retko osporava, a zna se i da akutna izloženost visokim koncentracijama zagađujućih materija u vazduhu pogoršava postojeća kardiopulmonarna oboljenja. Međutim, utvrđivanje da li svakodnevna izloženost zagađenju vazduha u urbanim oblastima ima kumulativni efekat na zdravlje, složeno je.\nStudija Globalnog tereta bolesti (Global Burden of Disease – GBD) rangira izlaganje unutrašnjem i spoljašnjem zagađenju vazduha kao treći i deveti među vodećim rizicima mortaliteta pošto je zagađenje vazduha u unutrašnjem prostoru odgovorno za oko 3,5 miliona smrtnih slučajeva, a zagađenje spoljnog vazduha za oko 3,2 miliona smrtnih slučajeva svake godine.\nOve nedelje, časopisu The Lancet, Rob Bilen i njegove kolege predstavili su analizu objedinjenih podataka iz 22 studije širom Evrope, koje su obuhvatile više od 360.000 ljudi koji su u proseku praćeni 13,9 godina. Autori su pokazali da postoji porast od 7% smrtnosti od prirodnih uzroka sa svakim porastom od 5 μg/m3 u koncentraciji PM2,5 (čestica sa prečnikom manjim od 2,5 μm). Ovi zaključci su važni jer predstavljaju savremene dokaze iz različitih evropskih sredina koje su izložene koncentracijama PM2,5 koje su ispod granica preporučenih u postojećim smernicama.\nIntervencije javnog zdravstva kako bi se ograničile emisije finih čestica zagađenja vazduha, dovele su do velikih poboljšanja u kvalitetu vazduha u SAD i EU. Ova poboljšanja kvaliteta vazduha praćena su očiglednim koristima za ljudsko zdravlje. Koncentracija PM2,5 pala je za trećinu od ranih 80-ih do kasnih 90-ih širom američkih gradova, a svako smanjenje od 10μg/m3 povezano je sa povećanjem očekivanog životnog veka za 0,61 godinu.\nTags:EvropaGlobalni teret bolest Global Burden of Disease GBDkardiologijakardiopulmonarna oboljenjakoncentracija čestica PM25mortalitetpulmologijasmrtnostvazduhzagađenje vazduhaživotna sredina


Ski staza Crni vrh Архиве - Valjevo\nTag Archives: Ski staza Crni vrh\n30. December 2019.\tComments Off on POČINJE SKI SEZONA NA DIVČIBARAMA\nSki staza „Crni vrh”, u okviru Divčibare Ski Resorta, biće otvorena za javnost u utorak 31. decembra 2019, na dan dočeka Nove godine. Radno vreme skijališta je svakog dana od 9 do 16 časova. Novina u predstojećoj sezoni je da će se cene ski karata razlikovati za radne dane i dane vikenda. U radnim danima cene ski karata ostaju nepromenjene ...\nSki stazu Crni vrh na Divčibarama od početka sezone posetilo 2000 skijaša\n11. January 2019.\tComments Off on Ski stazu Crni vrh na Divčibarama od početka sezone posetilo 2000 skijaša\nSki sezona na stazi Crni vrh na Divčibarama počela je 29. decembra, a od tada do danas stazu je posetilo oko 2.000 skijaša. Najbolja poseta zabeležena je u subotu 5. januara, kad je u skijanju i snoubordingu uživalo oko 400 ljudi. Najveći broj posetilaca ovom skijalištu je iz Beograda, Novog Sada i Valjeva, slede Šabac, Loznica i Obrenovac, a zatim Lazarevac, Požega, Čačak ...


Vesti online / Vesti / Srbija / Šta radi u Srbiji član "Tima 6" koji je jurio Bin Ladena?\nBeogradski mediji pišu, pozivajući se na izvore u vrhu bezbednosnih struktura Srbije, da su privedeni državljani neovlašćeno ulazili i snimali vojne objekte u Beogradu, Vrdniku i Petrovaradinu.\nU Vrdniku je priveden par naturalizovanih Italijana, članova međunarodne organizacije "Lekari bez granica". Muškarac je rođen u Avganistanu, dok je njegova supruga rođena u Velikoj Britaniji. Oni su ušli u skladište Vojske Srbije u kome se čuvaju municija, ubojna sredstva i gorivo, navode mediji.\nNa tu temu gpvprio je i predsednik Srbije Aleksandar Vučić, koji je u ponedeljak uveče rekao da ima faktora spolja kojima ne odgovara stabilan region i s tim u vezi izneo podatak da je u Srbiji uhapšena osoba koja je pripadala "Timu 6" koji je jurio Osamu Bin Ladena u Avganistanu.\n"Ja danas nažalost ne smem o tome otvoreno da govorim, mislim da znam kome odgovara a kome ne dogovara, ali nisam siguran da ne bih ugrozio pozicije Srbije ukoliko bih o tome javno govorio. Nisam siguran da svima odgovara stabilnost. Mislim da ima i faktora spolja koji ne žele tu stabilnost", naglasio je on.\n"Zamislite da vi nađete tipa iz 'Tima 6', koji je jurio za Bin Ladenom u Avganistanu i nađete ga sa brušenim pištoljem ovde i nađete kriminalne veze koje su mu dostavile taj brušeni pištolj i uhapsite te Srbe koji su to dostavljali, a oni ćute svi kao zaliveni, neće da govore zašto je trebalo da se upotrebi. Pa nije valjda da je trebalo da se upotrebi za upucavanje soma ili smuđa u Dunavu...", kazao je Vučić.\nKako je rekao, međutim, narod je pametan i zna da niko ko je jedan od najpoznatijih specijalaca nije dosao iz San Dijega u Srbiju tek tako...\nSRBIJA Ko su pripadnici elitne jedinice "Tim 6"?


BICIKLOM OD NOVOG SADA DO BEGEČA Nova staza vredna 95 miliona dinara, deo MEĐUNARODNOG KORIDORA\n"Ovaj projekat nas je koštao 95 miliona dinara, ukupno za obe faze, s tim da je prvu fazu finansiralo isključivo Ministarstvo, 25 miliona dinara, a za ovu drugu deonicu, vrednu 70 miliona, Grad je dao 40, a Ministarstvo 30 miliona dinara. Uprava za investicije i građevinsko zemljište već priprema projektnu dokumentaciju za naredne faze", rekao je gradonačelnik Novog Sada Miloš Vučević.\nLjajić: "Dobra prilika za afirmaciju biciklističkog turizma u Srbiji"\nPOČINJE IZGRADNJA STANOVA ZA BEZBEDNJAKE Vučević: "Podižemo moderno naselje"\nVučević: Kreditna ocena Novog Sada je potvrda i veliko priznanje svega što smo radili poslednjih godina\nZA PRIVREDU SRBIJE 200 MILIONA EVRA Fabrici: "EU aktivirala mehanizme da POMOGNE Zapadnom Balkanu"\nEvropska unija je već aktivirala razne postojeće mehanizme da pomogne zemljama na Zapadnom Balkanu, a posebno Srbiji, izjavio je šef Delegacije EU u Srbiji Sem Fabrici.\nFABRIKA DEZINFEKCIONOG SREDSTVA ZA KORONU U KULI Vlada razmatra da sredstva deli besplatno po prioritetu\nVlada Srbije će pokušati da ublaži nestašicu biocidnog preparata za dezinfekciju supstancom koja je jedini siguran preparat koji otklanja opasnost od virusa korona, dogovorom sa kompanijom "Sigma" iz Kule, potvrdio je tu informaciju i predsednik Privredne komore Srbije Marko Čadež.\nOd početka primene mera ograničenja slobode kretanja, 16. marta, u Austriji je broj nezaposlenih porastao za 138.000.\nDobra zarada od izvoza plastičnih cevi\nGrupacija proizvođača plastičnih proizvoda Udruženja za hemijsku, gumarsku i industriju nemetala pri Privrednoj komori Srbije pokrenula je, u saradnji s Ministarstvom građevinarstva i uz učešće Instituta IMS, inicijativu za izradu pravilnika u oblasti proizvodnje cevi od plastičnih masa.\nCene nafte stabilizovale su se u petak na međunarodnim tržištima iznad nivoa od 61 dolara, poduprte padom američkih zaliha i naznakama mogućeg značajnijeg ograničenja snabdevanja iz vodećih proizvođača koji su bili protivteža zabrinutosti za privredu.


Gingivitis (upala desni) - Simptomi i lecenje - Stomatoloska ordinacija Vukovic Beograd\nGingivitis (upala desni) je reverzibilno stanje, što znači da se može izlečiti i da se desni vrate u potpuno zdravo stanje. Ovo je ujedno i jedina faza u kojoj se parodontopatija moze potpuno izlečiti. Zato je vrlo bitno da pacijent prati stanje svojih desnih i na vreme se javi stomatologu, čim primeti neku od navedenih promena.\nUpala desni (gingivitis) - simptomi\nGingivitis karakterišu izuzetno osetljive i bolne desni, pri najmanjem dodiru, žvakanju ili pranju zuba. Desni krvare prilikom pranja zuba ili korišćenjem konca i interdentalnih čačkalica. Oseća se neprijatan zadah, karakterističan za bakterijske produkte. Uzroci gingivita su brojni, a jedan od glavnih je prisustvo kamenca na rubu zuba, gde se spaja gingiva (desni) sa zubom, loša oralna higijena, deficit nekih vitamina, narušen imunološki status organizma (usled trudnoće, dugotrajnih i iscrpljujućih menstrualnih ciklusa ili nekih opštih oboljenja).\nKamenac zatvara prostor kojim treba slobodno da cirkuliše pljuvačka da bi vršila samočišćenje parodontalnog prostora (prostor ispunjen parodontalnim tkivom koje vezuje zub za alveolu - zubnu časicu). Usled nemogucnosti čišćenja parodontalnog prostora dolazi do nagomilavanja bakterija ispod kamenca, koje tu luče svoje produkte i razaraju parodoncijum.\nUpala desni - lečenje\nLečenje gingivitisa podrazumeva pre svega uklanjanje glavnog uzročnika, tj. uklanjanje mekih i čvrstih zubnih naslaga (uklanjanje kamenca), ispiranje upaljenih prostora waterpick aparatom sa antibakterijskim rastvorima, masažu desnih antibakterijskim gelovima, obavezno korišćenje konca i interdentalnih četkica (po potrebi), kao i redovno ispiranje usne duplje adekvatnim rastvorima. Ukoliko je potrebno, prepisuje se i korišćenje antibiotika.\nU stomatološkoj ordinaciji Vuković, uz besplatan pregled za odrasle i dijagnozu gingivitisa, dobićete adekvatnu terapiju i u najkraćem roku rešiti se upale desni, te ostati zdravih, svetloružičastih desni koje ne krvare.\n>> Zakažite svoj pregled odmah <<


Veće interesovanje mladih za vakcinaciju nakon uvođenja kovid propusnica - JuGmedia\nVeće interesovanje mladih za vakcinaciju nakon uvođenja kovid propusnica\nUvođenje kovid propusnica u Nišu uticalo je na povećanje broja građana koji se vakcinišu protiv korona virusa, rekao je danas direktor niškog Doma zdravlja Milorad Jerkan. On je agenciji Beta rekao da se pre uvođenja kovid propusnica za dobijanje prve doze dnevno javljalo 150 do 200 ljudi, a poslednjih dana njih oko 300.\n„Prvu dozu sada uglavnom primaju mlađi ljudi koji rade u večernjim satima“, izjavio je Jerkan.\nPrema njegovim rečima, oko 68 odsto građana Niša do sada je primilo prvu dozu vakcine protiv korona virusa, a 63 odsto i drugu dozu.\nViše od 20 odsto građana je vakcinisano sa tri doze, što je najviše u Srbiji, dodao je on.\nOcenio je da je epidemiloška situacija i dalje jako teška, čemu doprinosi i to što je Niš veliki regionalni centar kome gravitira dva miliona ljudi.\n„Veliki broj tih ljudi dolazi iz sredina u kojima procenat vakcinacije nije tako dobar kao u Nišu“, istakao je Jerkan.\nOn je rekao da je u tri kovid ambulante niškog Doma zdravlja juče bilo 2.818 pacijenata, što je „najviše“ od izbijanja epidemije korona virusa.\n„Zbog prvog pregleda lekarima se javilo 700 pacijenata, a korona virus potvrđen je kod 270 pacijenata. To predstavlja značajno smanjenjenje jer smo prethodnih dana imali svakodnevno 350 do 400 pozitivnih“, izjavio je Jerkan.\nPrema njegovim rečima, poslednjih dana značajno je povećan broj dece obolele od korona virusa, zbog čega je ta zdravstvena ustanova povećala broj ordinacija u dečijoj kovid ambulanti.\n„Ranije smo imali tri ordinacije, a sada ih je sedam. Pedijatri dnevno pregledaju 350 do 400 deteta, a 50 do 70 njih je pozitivno“, naveo je Jerkan.\nDodao je da je od 1. do 25. oktobra, korona virus povrđen kod 1.311 deteta.\nRekao je i da je više od polovine njih, odnosno bezmalo 53 odsto, starosti od 7 do 14 godina, da je 11,5 odsto mlađe od šest godina, a 13 odsto ima između 15 i 18 godina.\n„Vakcinacija dece je izuzetno slaba, do sada je kod nas vakcinu primilo 1.000 dece od 12 do 17 godina, što je manje od dva odsto“, izjavio je Jerkan.\nOn je rekao da uvođenje kovid propusnica na tri sata predstavlja grešku i da propusnice moraju da važe 24 sata kako bi povećali procenat vakcinisanih.\nBaba Nata, Trampa i Devojčica od 12 godina pobednice konkursa „Miša Cvetković“\nImunolog poručuje: Nemojte da merite antitela, neću znati da vam protumačim rezultat\nU Domu kulture Brestovac održano je tradicionalno takmičenje u pevanju izvornih narodnih pesama bez instrumentalne pratnje ,, Izvor". Takmičili su…\nOva lokalna samouprava na jugu Srbije može godinu dana da odmara i da isplaćuje zarade\nPredsednik opštine Vladičin Han Goran Mladenović, govoreći danas na tradicinalnom novogodišnjem prijemu za novinare, ocenio je da je lokalna samoupara…\nSa neizmernom tugom i velikim žaljem obaveštavamo Vas da je u ranim jutarnjim satima, nakon kraće bolesti u Nišu preminuo, vlasnik i glavni i odgovorni…\nNa leskovačkoj ginekologiji 15 zaposlenih obolelo od korone, direktor kaže da je situacija pod kontrolom


Pravila o zaštiti privatnosti – La Solana Apartaments & Spa, zvanični veb sajt | Apartmani u gradu Enkamp\nOva Izjava o zaštiti privatnosti se odnosi na veb sajt www.aparth-lasolana.com koji je u vlasništvu i kojim upravlja objekat La Solana Apartaments & Spa. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.aparth-lasolana.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na solana@andornet.ad .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na solana@andornet.ad . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na solana@andornet.ad . Takođe, svoja pitanja i nedoumice možete da uputite lokalnim organima za zaštitu podataka.


U Prištini otvorena izložba Iza sedam logora - Autonomija\nU Prištini je danas, poslednjeg dana festivala „Mirdita, dobar dan“ otvorena izložba „Iza sedam logora“, fotografa Hrvoja Polana.\n„Izložba ima za cilj prikazati mesta kulture koji su nekada služili toj svrsi, a u međuvremenu su pretvoreni u mesta torture tokom ratova u Hrvatskoj, BiH i na Kosovu“, rekao je prilikom otvaranja izložbe Korab Krasnići iz foruma ZFD sa Kosova.\nOtvaranju izložbe prisustvovali su kosovski ministar kulture Hajrulja Čeku i poslanici kosovskog parlamenta.\nPredstavljena je i knjiga „Iza sedam logora“ Viktora Ivančića, Hrvoja Polana i Nemanje Stjepanovića, čiju je promociju pratila debata „Kultura kao političko oruđe“.\nGovornici su na debati poručili da svaka institucija, pa i kultura mogu biti instrumentalizovani, a da su žrtve rata na Kosovu pokazatelj kako posledice instrumentalizacije mogu da izgledaju. Ocenili su i da je tokom ratova devedesetih kultura iskorišćena za predstavljanje nacionalističkih diskursa.\nPravnik Milan Antonijević je izjavio da je pored dokaza o pokušajima da se uništi kultura Albanaca na Kosovu, potrebno da se dokumentuje i kulturni otpor tome, a kao jedan od primera je naveo rad Borke Pavićević i Centra za kulturnu dekontaminaciju u Beogradu.\n„Organizovani kriminal ni u jednom trenutku nije prekidao saradnju. To je jasan interes, tu je sve funkcionisalo savršeno. Druga oblast koja se tu pojavljuje je kultura i ona se brzo i lako vratila na onu saradnju koju je imala ranije i sad treba da vidimo kako da preteknemo organizovani kriminal, kako da budemo organizovaniji od njih“, istakao je Antonijević.\nMaja Stojanović iz Građanskih inicijativa je istakla da je potrebno razlikovati kulturu koja je preslikavanje stvarnosti i kritički angažovanu kulturu, koju je ocenila kao pravu.\nOna je istakla i da narod ne želi da bude instrumentalizovan, a da se predstavljanjem činjenica može sprečiti instrumentalizacija javnosti.\n„Bez činjenica je lako instrumentalizovati bilo koga. Meni je mnogo važno da se kao i u ovoj knjizi fokusiramo na žrtve kao posledicu instrumentalizacije. Ovo je ono što može da se desi“, dodala je.\nOsmo izdanje festivala, koji se po prvi put organizuje u Prištini, večeras će zatvoriti film „Teret“ srpskog reditelja Ognjena Glavonića, čija će projekcija biti održana u Kinu Armata.\nUlaz na sve događaje u okviru festivala bio je besplatan, a detaljan program dostupan na sajtu mireditadobardan.com.\nKroz trodnevno izdanje festivala publika sa Kosova je imala priliku da detaljnije upozna kulturnu scenu Srbije, muzičare, filmske i književne autore i autorke, kao i da pogleda neka od popularnih filmskih ostvarenja srpskih autora i autorki.\nOrganizatori festivala su Inicijativa mladih za ljudska prava, organizacija Integra, forumZFD, DAM Festival i Građanske Inicijative, uz podršku Kosovske fondacije za otvoreno društvo, Švajcarske kancelarije za razvoj i saradnju i Fonda braće Rokfeler.\nfestival, izložba, mirdita, Priština\n(Pod) razno (2.444) Arhiva (24) Autori (9) Stvarni ljudi (15) Autonomija (20.157) Antidiskriminacija (69) Autori (2.706) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (9) Boris Pavelić (3) Boris Varga (7) Branislava Opranović (35) Dalibor Stupar (31) Dinko Gruhonjić (90) Dragan Bursać (23) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (447) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (376) Tamara Kaliterna (85) Teofil Pančić (96) Tihomir Novak (111) Vojin Ivkov (7) Zlatko Jelisavac (457) Civili (138) Kultura (1.605) Marginalci (1.969) Ogledalo (5.693) Stav (2.635) Utočište: Nacionalizam (1.447) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.389) Izbori (241) Izdvajamo (4.504) Jugoslavija (3.458) Karikatura nedelje (281) Mladi i mediji (13) Planeta (3.355) Podsetnik (31) Šta s’ to rek’o! (432) Vesti (8.234) Vesti čitalaca (6) Video (11) Vojvodina (19.139) Aktuelno (10.646) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.261) Pogledi (734) Seminari (13) Tribine (30)


Ministar Udovičić u Njujorku sa specijalnim izaslanikom Generalnog sekretara UN za mlade i sa šefom delegacije Kine | Министарство омладине и спорта\nMinistar Udovičić u Njujorku sa specijalnim izaslanikom Generalnog sekretara UN za mlade i sa šefom delegacije Kine\nMinistar Vanja Udovičić, tokom 6. ECOSOC omladinskog foruma UN u Njujorku, sastao sa Ahmetom Alhendaviem, specijalnim izaslanikom Generalnog sekretara UN za mlade.\nNa sastanku su razgovarali o statusu i položaju mladih, rezultatima rada u omladinskom sektoru, mehanizmima i rezultatima implementacije Nacionalne strategije za mlade, Regionalnoj kancelariji za saradnju mladih, kao i o nastojanjima Ministarstva omladine i sporta da u saradnji sa ostalim relevantnim državnim organima i omladinskim krovnim oragizacijama učini sve kako bi se osnažilo učešće mladih iz Srbije u različitim strukturama i događajima UN-a.\nSpecijalnii izaslanik Generalnog sekretara UN za mlade, Alhendavi, istakao je da je Srbija za njega primer dobrog napretka i iskoristio priliku da pohvali liderski stav ministra Udovičića i njegovo aktivno zalaganje za sve projekte i dosadašnju saradnju.\nTakođe, ministar omladine i sporta Vanja Udovičić susreo se i sa šefom delegacije Kine Song Jangom. Na sastanku su, s obzirom da je ukinut vizni režim, izražena obostrana očekivanja da će to u velikoj meri unaprediti mobilnost mladih dveju zemalja međusobno.\nJang je poručio da je Kina vrlo zainteresovana za unapređenje odnosa u svim segmentima omladinske politike, a tokom sastanka razmenjena su i iskustva u oblasti sporta. Ministar Udovičić dobio je i poziv da prisustvuje na Sajmu u Pekingu u aprilu ove godine.


„Od donošenja Zakona o dobrovoljnom vatrogastvu, Pokrajinska vlada je prva u Srbiji pristupila unapređenju rada dobrovoljnih vatrogasnih društava. Na ovaj način pokrećemo višegodišnji projekat opremanja svih vatrogasnih društava u Vojvodini, jer želimo da im olakšamo rad, obezbedimo bolju opremljenost prilikom intervencija i veću bezbednost na radu“, izjavio je predsednik Mirović.\nPredsednik Mirović rekao je da je oblast dobrovoljnog vatrogastva izuzetno značajna, ali da nije bila u sistemu od 1992. godine i da nije imala značajniju podršku.\nZaštitnu opremu, kako je rekao, dobilo je 86 dobrovoljnih vatrogasnih društava na teritoriji Vojvodine, za šta je Pokrajinska vlada opredelila 40 miliona dinara.\n„Cilj ovog konkursa je podizanje nivoa opremljenosti dobrovoljnih vatrogasnih društava, ali i svesti građana o značaju njihovih aktivnosti“, rekao je pokrajinski sekretar za poljoprivredu, vodoprivredu i šumarstvo Vuk Radojević.\nU ime svih vatrogasaca, predsednik Vatrogasnog saveza Vojvodine Siniša Šavija zahvalio je Pokrajinskoj vladi na podršci posle skoro tri decenije.


Bosna i Hercegovina proteruje dvojicu potencijalnih terorista u Srbiju - IndeksOnline.rs\nNaslovna REGION Bosna i Hercegovina Bosna i Hercegovina proteruje dvojicu potencijalnih terorista u Srbiju\nBosna i Hercegovina proteruje dvojicu potencijalnih terorista u Srbiju\nSARAJEVO – Dvojica migranata, koji predstavljaju potencijalnu pretnju bezbednosti zbog terorizma, biće proterana iz BiH u Srbiju.\n“Dvojica za koju je ustanovljeno da su potencijalna prijetnja za BiH, biće isporučena u Srbiju gde su pre ulaska u BiH poslednji put registrovani. S nadležnim institucijama u Srbiji već je postignut dogovor o njihovom isporučenju jer prema evidenciji agencija i institucija u Srbiji oni nisu pretnja za tu zemlju”, rekao je Ujić.\n“Dugotrajan je to proces jer mi ne možemo delovati sami. Tu su uključene, osim međunarodnih i naših bezbednosnih agencija, i države porekla ovih migranata. Pošto neki od njih dolaze iz ratom zahvaćenih zemalja dugo se čeka na provere kada pošaljemo biometrijske podatke”, objasnio je Ujić.\n“Postoji mogućnost da i oni budu udaljeni iz BiH, ali mi možemo doneti i odluku da im se, ako ostanu u BiH, ograniči kretanje, odnosno izreknu blaže mere zabrane”, rekao je Ujić.


28.07.2018 | Slajder\nAdvokat Dragoslav Miša Ognjanović ubijen je u pucnjavi koja se večeras dogodila u Ulici Antifašističke borbe na Novom Beogradu. Njegov sin ranjen je u ruku i prevezen u Urgentni centar.\nNačelnik Uprave kriminalističke policije Dejan Kovačević izjavio je da se intenzivno traga za osobom koja je ubila advokata Ognjanovića, a njegovog 26-godišnjeg sina ranila u ruku.\nKovačević je istakao da su odmah po prijavi na lice mesta upućeni inspektori kriminalističke policije, koji trenutno obavljaju uviđaj, a angažovane su i druge jedinice koje intenzivno tragaju za počiniocem.\n"Pripadnici MUP-a, u saradnji sa nadležnim tužilaštvom, preduzimaju sve neophodne mere i radnje kako bi ovaj slučaj bio što pre rešen, a počinilac krivičnog dela uhapšen", naveo je Kovačević u pisanoj izjavi.\nNa advokata Ognjanovića (56) i njegovog sina pucano je oko 19.30 časova u Ulici Antifašističke borbe ispred zgrade kod broja 45.\nPredsednik Advokatske komore Srbije Viktor Gostiljac izjavio je Tanjugu da je cela advokatura u šoku zbog ubistva Dragoslava Miše Ognjanovića i ranjavanja njegovog sina i najavio da će jedan dan sledeće nedelje obustaviti rad u znak protesta zbog ubistva kolege.\nAdvokatska komora Beograda, čiji je Ognjanović bio član, smatra da je "pucanj u Mišu Ognjanovića – pucanj u sve advokate" i zahteva od nadležnih organa da momentalno stave u funkciju sve svoje resurse i raspoložive kapacitete i formiraju posebne timove kako bi počinioci ovog zločina bili pronađeni.\nDragoslav Miša Ognjanović bio je advokat krivičar.\nMediji (Blic) navode da je Ognjanović bio advokat Luke Bojovića, a da je u vreme procesa protiv Slobodana Miloševića u Hagu bio jedan od njegovih pravnih savetnika.\nZastupao je i majku Luke Bojovića, kada je prošle godine bila privođena u Crnoj Gori.\nBranio je i Đorđa Prelića, jednog od vođa navijača Partizana koji su osuđeni zbog ubistva Brisa Tatona.\nPre dve i po godine, u Beogradu je ubijen advokat Vladimir Zrelec koji je pred Specijalnim sudom zastupao Slobodana Šaranovića, ubijenog prošle godine u Budvi.\nZa ubistvo Zreleca nakon dve godine skrivanja uhapšen je, a nedavno i optužen, rođak ubijenog, Vladimir Šaranović.\nPrema pisanju medija, rat kriminalnih klanova Bojović–Šaranović traje više od pet godina i odnosi brojne žrtve, mahom pripadnike klanova, ali i njihovu rodbinu.\nŠabac: Za ubistvo medicinske sestre 30 godina zatvora